
DOMINO 

JESU CHRISTO 
SACERDOTI AETERNO 


SILVESTER ARCH1EPISCOPUS A M ALPHORUM 
INDIGNUS FILIUS ET SERVUS. 


J am mihi, Domine, ad extremam 
vitae lineam properanti , formidolosum 
Tribunal menti obversatur, ubi Tu, quem 
Apostolus Episcopum dixit Animarum, 
sedens in gloria Patris Tui, rationes meas 
expendes , ac decretoriam illam senten- 
tiam pronunciabis , unde aut beata, aut 
cruciabilis pendet aeternitas . Quid di- 
cam? Quid respondebo? Gregem Tuum 

commissum vigiliis curisque meis , an 
a luporum rapacitate ,, atque incursu la- 
tronum strenue vindicaverim , an vitam 
pro ovibus obtulerim , an laetis in pa- 
scuis Verbi Divini collocaverim. Pasto- 
ris denique boni an defunctus officio fue- 
rim, severissimo examine justus expen- 
des. Sanguinem eius de manu tua re~ 
quiram. Verba haec sunt praemonen- 
tis. Horresco dum dies meos recogito, 
dum sententiam meditor judicantis , 
nam judicabis , Domine , etiam justi- 
tias . At quis unquam ita justus , cui 
nihil omnino humanae faecis quae cla- 
ram et' liquidam actionum lucem de- 
turpet? Vineam Tuam, Chmstb JKStr, 
excubiis quantum potui vigilavi, noctu 
diuque custodire Sategi: sed quid, me 
miserum! si vulpecularum aditum noii 
obstruxi , si succrescentem mali grami- 
nis luxuriem radicitus non evulsi ? Et 
haec profecto de manti mea, DoMtwfe, 
requires. Hinc me totis viribus in hoc 

ultimo stadio adniti in hoc statui, ut 
exemplo et verbis naevos , quos pote- 
ro , diligentissime eluam , ne Tibi si- 
etar, et propriis et alienis quoque ma- 
culis immundus , neve desim partibus 
meis, et in Ecclesia sancta tua, ullam, 
si fieri potest, labem corruptelamque 
relinquam . Quumque illud viderim a 
Sacerdotibus praecipue tuis populum 
exempla morum petere, et Christianae 
adiumenta sapientiae } Synodum dioece- 
sanam , vestigiis decessorum meorum in- 
sistens , habendam mihi proposui , qua 
doctrina et probitas, cum primis eccle- 
siastici hujusce Senatus sartae tectae ser- 
varentur, nec non gravitas illa et ma- 
jestas sacri ministerii a profanarum ca- 
chinnis immunes Christifi deles omnes in 
olficio contineret. Quod quidem consili- 
um, Te luminum Patre inspirante suscepi 
tum, inter maximas difficultates jam deni- 
que auspiciis et ope Tua reipsa perfectum 
video, et magnopere gratulor. Quas tibi 

Constitutiones, benignissime Jesu , bene- 
ficii memor ad Sacratissimos Pedes Tuos 
deponens, per Sanguinem Tuum generis 
humani bono profusum Te rogo et obte- 
stor enixe, ut numine Tuo probes , tuea- 
ris, et provehas, ut salutares quotidie 
fructus et seges amplissima bonorum 
operum ex Legis Tuae semine , non 
spinis et saxis commisso, sed fecundis- 
simae telluri , magis magisque colligan- 
tur. Sunt enim hi Sacerdotes Ecclesiae 
Tuae filii et commilitones mei docilitate 
cum primis et cura ac diligentia non vul- 
gari magnopere laudandi . Quos com- 
mendo Tibi, Domine, ut peculiari di- 
lectione et auxilio foveas atque custo- 
dias , uljin observandis Sy nodalibus 
decretis quotidiana sedulitate et studio 
laudentur , sintque exemplo Populis , 
et operario^ deinde novos instituant , 
iisdemque 'regulis vitae imbuant . Spe- 
ro quidem , Jesu Domine , non oblitum 
% propterea misericordiarum Tuarum Te 

invenire quum judicabis , sed fraterno 
amore mihi indulgentem quae pecca- 
vero , quorumque ex animo me poeni- 
tentem et ego profiteor et conspicis. Nam 
et Tu Primogenitus es Mortuorum , 
testante Apostolo, nec me terrestris vi- 
tae vinculis absolutum , projicies a fa- 
cie tua , et de fratrum numero expun- 
ges . Id ego enixe cupio, de hoc Tb 
obtestor per viscera misericordiae Tuae, 
et praetiosum Sanguinem redemptionis 
humanae , quo me abluas , precoi , et 
in candidatum electorum gregem reci- 
pias . Valeat apud Te Matris Tuae cle- 
mentissimum , quod experior , patroci- 
nium } valeant preces Andreae Sancti 
Apostoli Tui , cujus corpus in hac san- 
cta Basilica requiescens colo et veneror. 
Fac ut Te amem, Tcque ad amandum 
alios traham , et in oscido’ Tuo denique 
ita me mori contingat , ut novae atque 
aeternae vitae transcribar . Hoc largi- 
re, Domine Jesu. Fiat. Fiat. Amen. 

NOS F. SILVESTER MICCU’ ORD. MIN. 
. OB. S. FRANCISCI , IN REGIA UNIY. 
NEAP. S. T. M. DEI ET APOST. SEDIS 
GRATIA A RCHIEPISCOPUS AMALPHI- 
TANUS, SACRAE REGIAE MAJESTATIS 
A LATERE CONSILIARIUS , ec. ec. ec. 


Univehsis Venerabilibus Fratribus cx 
Clero hujus Archidioecesis , Filiisquo omni- 
bus popularibus utriusque sexus salutem, ve- 
ranjque pacem in Christo Jesu Domino nostro. 

Quamvis ea sit hominum conditio ut ne- 
mo repente pessimus fiat , sed paullutim , no* 
glecta severiori custodia , in vitium delaba- 
tur ; quaedam in sacculis obveniunt aetates, 
in quibus , conjurante impiorum audacia * Pa- 
storum timiditate , bellorum licentia , aliis- 
que in unum confluentibus causis , immensa, 
ac propemodum incrdflibili ruina mores par* 
vo temporis spatio perdantur, ut prisca illa di- 
sciplina , et sanctitas , non solum pereat om- 
nino , sed et populari quoque convicio, et risu 

excipiatur. Quflrti delet! Quam nollein haec de 
nostro fateri tempore ! At fatendum sane , ac 
deflendum est. Eo demum retroacta ultimi* 
lusce annis disciplina Ecclesiae videtur , uk 
paene ad caligines medii temporis retrusa , 
immo prorsus dissoluta sit , ac penitus ever- 
sa . Apostolatus ergo nostri admonemur offi- 
cio , ut more majorum recepto , Divinoque 
Consilio ab Apostolis , eorumque Successori- 
bus usurpato , remedium tantis malis quaera- 
mus. Sanctam Synodum Djoccesanam indici- 
mus. Conventum Presbyterorum Ecclesiae Dei f 
Sancti Spiritus praesenti Numine adflante, quo 
zizania , et logigo messem Dominicam prae- 
• focantcs eruantur, sentes pariter, vepresque 
iu Christi vineam prorepentes omnino eradi- 
centur . Quam maxime invaluere mala , tam 
maxime opus est in adbibendis remediis ala- 
critate , ac celeritate . Dioeccsanain Synodum 
inquam instituimus non sine spe fructuum 
laboris uberrimorum. Non absurde idcirco spe 
ducimur ad imitandos Pastores sapientissimos , 
animo jam praeeoncipientes adfutura quoque 
Nobis , sicut et illis, Divinae Benignitatis auxi- 
lia, fructusque tandem sudoribus responsuros. 

Adeste, Venerabile*s in Christo Fratres, 
Filii dilectissimi , adeste fortiter , adjuvate 
Pastorem, dum saevientem ad septa lupum, 
Christi oviculis struentem insidias , eorumque 

sanguini inhiantem , fame improba incita- 
tum exterminare satagit , etrjuam potest lon- 
gissime amolire . Preces ad Deum Optimum 
Maximum fundamus omnes , lacrymis emun- 
dantes conscientias nostras , ut Coelestibus 
auspiciis in tanto non destituamur sancto ope- 
re . His de rebus haec universis , et singu- 
lis pro sua quisque parte servanda praecipi- 
mus . 

Sancta ergo Synodus Amalphitana in Ca- 
tbedrali Basilica habebitur Dom. IV postPent. 
advenientis Mensis Junii die trigesima , hoc 
ipso anno i3i6 ab ora italica nona, et deinceps. 

A die porro decima , ad diem 5o ejus- 
dem Junii , non exclusam , volumus , prae- 
cipimusque in Sanctissimo Missae Sacrificio, 
ct in omnibus Ecclesiasticis functionibus addi 
Collectam de Spiritu Sancto . 

Die vero decimanona Junii , ac per sep- 
tem deinde alios dies , Metropolitanae Eccle- 
siae Capitulum mane quolibet Litanias Majo- 
res cum adjunctis precibus decantans , extra 
Templum ritu consueto procedat , et fontem, 
qui est in medio foro circumeat, quae sup- 
plicatio pariter fieri volumus ab omnibus Ca- 
pitulis Conlegialis . 

Denique mandamus , atque praecipimus , 
omnes quotquot sunt Urbis , ac Dioecesis 
Presbyteros •, dic , et hora superius indicia , 

in Cathedralem Ecclesiam congregari habitu 
Chorali indutos , puris mente , et manibus, 
recogitantes quanta de re sit agendum, quan- 
toque negotio consortes advocentur , ac te- 
stes. Praescriptum, atque indictum terminum 
stabile , ac nullo pacto prorogandum defini- 
mus . Qui dicto non paruerit , nisi morbo 
gravi implicitus , aut defecta prorsus aetate 
impediatur , sciat se canonicis poenis gravis- 
sime coercendum. Qui vero impediantur , ut 
diximus , procuratores suos mittant , adjecto 
Parochi testimonio de impedimenti veritate . 

Parochis injungimus , ut haec omnia ad 
Populum referant , ne preces omittat , si- 
mulquc , ut qui potest , Synodo intersit, Exo- 
mologesi praemissa , per manus nostras san- 
ctam accepturus Eucharistiam, nec non ut Ple- 
nariam consequatur Indulgentiam peccatorum 
a Clemente XIII in hisce occasionibus con- 
cessam . 

Edictum hoc nostrum volumus publice 
proponi in Valvis nostrae Cathedralis Eccle- 
siae , aliarumque in Dioecesi Parochialium , 
ut nemo ignorantiae , vel erroris causam prae- 
tendat . Datum Amalphis ex nostris Aedibus 
Archiepiscopalibus die ag mensis Maii , anno 
ab Incarnatione MDCCCXVI. 

F. Silvester Archiepiscopus Amalphitanus. 

Nicolaus Car.; f r olpe Cane. 

INCHOATIO SYNODI AMALPHITANAE 

DECRETUM I. 

Quo incoepta Synodus declaratur . 


L nomine Sanctae, etlndividuae Tri- 
nitatis ; ad honorem Ejus , et gloriam ; sub 
sancto Patrocinio Beatissimae Virginis Matris 
Dei ; Sanctorum Petri , Paulli , et Andreae , 
aliorumque Apostolorum , omniumque San- 
ctorum , atque Sanctarum . 

Indicta jam Synodo in hodiernam diem 
trigesimam Mensis Junii, quae est Dominica IV 
post Pentecosten currentis anui millesimi octin- 
gentesimi decimisexli , postquam Edicti pro- 
positi series sub die vigesimanona Mensis Maii 
1'ccit, ne de Clero quisquam ignorantiae caussam 
praetendere auderet ; jam videmus Venerabi- 
les Fratres , et Filios in Christo Dignitates , 
et Canonicos Metropolitanae Cathedrae , Con- 
legia Dioeceseos , Archipresbyteros , Parochos, 
reliquasque omnis Ecclesiastici Ordinis Per- 
sonas convenisse . Itaque , pastorali omnes 
Benedictione , et amore complexi , ad Syno- 
dum inchoandam rite accedimus ; eamque hoc 
temporis articulo in nomine Patris , et Fi- 

lii , et Spiritus Sancti decernimus , et de- 
claramus incoeptam , ut quaecumque in ea 
proferentur Constitutiones, ad morum discipli- 
nam , et Sacramentorum confectionem perti- 
nentes , pro regula , et lege sint omnibus , 
et singulis de Clero , et Populo in Dioecesi 
hac nostra degentibus . Ideo et praeteritas , 
quae ad haec tractanda spectant , Constitu- 
tiones abrogamus , et Consuetudines , ubi vel 
Juri Ecclesiastico , vel proferendis in Syno- 
do regulis adversari deprehendentur : nec non 
omnia volumus in communione , et subjectio- 
ne omnimoda erga Sanctissimam Sedem Apo- 
stolicam Romanam peragi , et peracta censeri. 

6 

DECRETUM II. 

De praejudicio nulli inferendo in Synodo. 

Nulla excitetur inter Fratres vel mini- 
ma de primatu , vel honorificentiis quibusli- 
bet controversia. Quisque suo aptetur loco: 
omnes sedeant, incedant, vocentur eo ordi- 
ne, qui dignitati,, officio, aetati cujusque 
respoudet. At si fortasse contigerit unum, 
vel plures non suo reperiri loco , vel quomo- 
dolibet majores minoribus postponi videbitur, 
volumus , atque declaramus , nullum ex hoc 
casu cuique inferri praejudicium ; sed omnia 

in eodem deinceps permanere statu , quo an- 
tea reperiebantur ; sicque caritati omnia, quae 
in presentiarum peragentur , atque humili- 
tati consentanea erunt . 

DECRETUM III. 

De frequentia Synodi , et de non 
discedendo ab ea - 

Volumus insuper , ut omnes , et quili- 
bet in Sancta hac Synodo congregati quam 
modestissime se gerant , habituque corporis 
ostendant quanta negotii aestimatione , ac 
veneratione tangantur ; neque hinc discedere 
audeant , sessionemque deserere absque nostra 
peculiari in scriptis concessione , poenis om- 
nino canonicis per eos subeundis , qui ausu 
temerario , pessimoque exemplo obtemperare 
detrectaverint . 

DECRETUM IV. 

De Synodi Officialibus . 

Cum vero dignitati , et rerum ordini con- 
sulendum sit in Sessione hac nostra , Officia- 
les pronunciamus liujusce Sanctae Synodi , 

quemlibet suo muneri deputatum , illos esse 
habendos , qui subjecto albo recensentur . 

Promotor Synodi . 

Perill. et Reverendissimus Dominus Jo- 
sephus Lastaria Thesaurarius , et Canonicus 
Theologus hujus Cathedralis . 

A Secretis Ejusdem . 

Adrn. Reverendus D. Januarius Casabo- 
na Canonicus ejusdem Cathedralis . 

Magistri Coeremoniarum . 

Rev. D. Camillus Gambardella Hebdo- 
madarius nostrae Cathedralis: et Rev. D. Ni- 
colaus Laudano Hebdomadarius Supernume- 
rarius . 


Horum Coadjutores . 

Rev. D. Cajetanus Gambardella Hebd. 
Supernumerarius: et Rev. D. Andreas Pao- 
lillo Oeconomus Curatus Pastinae . 

Nolani Synodi . 

Adm. Rcv. D. Nicolaus Volpe Canonicus 
lmjus nostrae Calhedralis , et ordinarius noster 
Cancellarius . 

Rev. D. Emmanuel Volpe Hebdomada- 
rius nostrae Cathedralis . 

Procuratores Cleri . 

Perill. et Reverendissimus D. Dominicus 
Gambardella Primicerius nostrae Cathedralis . 

Adm. Rev. D. Franciscus Tajani Cano- 
nicus nostrae Cathedralis . 

Adm. Rev. D. Salvator Talamo Canoni- 
cus Collcgiatac Positani, et Vicarius Foraneus' 

Adm. Rev. D. Vincentius Santelia Cano- 
nicus Collegiatae Majoren , et Vicarius Fora- 
neus . 

Adm. Rev. D. Franciscus Pisani Cano- 
nicus Teologus Collegiatae Atranen . 

Adtu. Rev. D. Dominicus Sparano Ar- 
chipresbytcr , et Vicarius Foraneus Tramonti. 

Adv. Rev. D. Felix Cuomo Arcliipres- 
hyter, et Vicarius Foraneus Agerulen . 

Adm. Rev. D. Petrus Primicerius Avi- 
tabile Parochus S. Jacobi Terrae Furoris . 

Adm. Rev. D. Aloysius Galani Vicarius 
Foraneus Vetticae Majoris , et Plagiani , 

Rev. D. Raphael Ferrajolo Oeconomus 
Paroeciae S. Michaelis, et Vicarius Foranc- 
us Conchae . 


DECRETUM V. 

De Examinatoribus Sjrnodalibus. 

Porro declaramus Examinatores Syno- 
dalcs, juxta Sacrosancti Concilii Tridentini 
Statuta , Sess. XXIV de reformatione , Cap. 
XVIII , qui hoc munere fungentur in Colla* 
tione Ecclesiarum Parochialium, praeclaro hu- 
jusmodi officio decoratos ad usque Synodi al- 
terius celebrationem , etsi annale spatium ce- 
lebratio talis excedat ..Hi postquam Synodo 
satisfecerint, et ab ea probati fuerint, solem- 
ni sacramento se adstringent in manibus no- 
stris de munere fideliter exercendo , emissa 
prius coram nobis Fidei Professione . Itaque 
eorum omnium nomina sunt : 

Examinatores Synodales ex Clero Urbano. 

Perill. et Reverendissimus D. Andreas 
Paolillo Archidiaconus Cathedralis Ecclesiae. 

Perill. et Reverendissimus D. Andreas 
Lucibello Cantor hujus Metropolitanae Eccle- 
siae , et noster Vicarius Generalis. 

Perill. ct Reverendissimus D. Angelus 
Antonius Proto Decanus Sanctae hujus Cathe- 
dralis Ecclesiae . 

Perill. et Reverendissimus D. Dominicus 
Gambardella Primicerius ejusdem nostrae Ca- 
tii edralis . 

Perill. e Reverendissimus D. Joseph La- 
staria Thesaurarius , et Theologus hujus San- 
ctae Amalpliitanae Ecclesiae . 

Adm. Rev. D. Nicolaus Proto Canoni- 
cus ejusdem Ecclesiae . 

Adm. Rev.D.Franciscus Canonicus Tajani. 

Adm. Rev. D. Felix de Stefano Canoni- 
cus , et nostri Seminarii Rector . 

• Ex Clero Dioecesano . 

Adm. Rev. D. Thomas de Vivo Prae- 
positus Ecclesiae Collegiatae Majoren . 

Adm. Rev. D. Joannes Talamo Parochus 
Collegiatae Positanen . 

Adm. Rev. D. Aloysius Vollaro de Gui- 
do Praepositus Ecclesiae Atranen . 

Adm. Rev. D. Mattheus Romito Cano- 
nicus Ecclesiae Positanen . 

Adm. Rev. D. Felix Cuomo Archipres- 
byter Agerulae . 

Adm. Rev. D. Franciscus Pisani Theolo- 
gus Collegiatae Atranen . 

Adm. Rcv. D. Philippus Francese Paro- 
chus Tramonti . 

Adm. Rcv. D. Franciscus- Antonius M011- 
luori Parochus Terrae Furoris . 

Adm. Rev. D. Nuntius Rocco Terrae 
Plagiani . 

Adm. Rcv. D. Aloysius Galano Vicarius 
Foraneus Vetlicae Majoris, et Plagiani . 

Adm. Rev. D. Michael Gambardella Oeco- 
nomus Curatus Ecclesiae S. Pancratii Conchae. 

Examinatores non Dioecesani . 

Perill. et Reverendissimus D. Paschalis 
Pisacani Primicerius Cathedralis Ravellcusis . 

Perill. et Reverendissimus D. Cajetanus 
Mansi Canonicus Theologus Ecclesiae Ravel- 
lensis . 

Adm. Rev. D. Ferdinandus Gambardella 
Canonicus , et Vicarius Capitularis Ecclesiae 
Scalensis . 

Adm. Rev. D. Joannes-Andreas Gambar- 
della Canonicus Scalensis . 

Perill. et Reverendissimus D. Aloysius 
Pepe Archidiaconus Ecclesiae Minorcnsis . 

Perill. et Reverendissimus I). Aloysius 
Cantor Jannelli Vicarius Capitularis Minoren. 

Perill. et Reverendissimus D. Joanncs 
Gambardella Primicerius Ecclesiae Minoren , 

Adm. Rev. D. Alojsius Pcpc Canonicus 
Supernumerarius Minorensis . 

Ex Clero Regulari . 

Reverendissimus P. Magister AloysiusCas- 
sitli Ord. Praedicatorum, Antecessor Prima- 
rius in Regia Universitate Neapolitana . 

Reverendissimus P. Franciscus Maria a 
Ponticello Ord. Min. Obs. S. P. Francisci , 
ex-Minister Provincialis , et Regius Commis- 
sarius Generalis Terrae Sanctae . 

Reverendissimus P. Nicolaus Onorati a 
Craco Ord. Min. Obs. S. P. Francisci ex-Mini- 
ster Provincialis , et Publicus Regius Profes- 
sor in Neapolitana studiorum Universitate . 

Adm. Rev. P. Joachim Mansi Magister 
Ord. Min. Conventualium S. Patris Francisci. 
Januarius Canonicus Casabona a Secretis. 

ORATIO 

'HABITA IN SANCTA SYffODO AMALP&1TANA 
ANNO l8|6. 

Ab III. et Reverendissimo Domino F. 

Silvestro Miccit Archiepiscopo . 

Venerabiles Fratres, Filiique dilectissimi 
in Domino Jesu . 

Jam usque ab anno millesimo octingen- 
tesimo quinto , quum Ferdinandi IV Princi- 
pis Augustissimi postulatione , Sanctissimi 
Patris nostri Pii VII Summi Pontificis feliciter 
regnantis jussu, et auspicio, ab Ecclesiarum 
Ravellensis , et Scalensis , quae sub die 3t 
Junii anni millesimi sexcentesimi tertii per 
Clementem VIII fuere perpetuo unitae , Epis- 
copatu , mihi , licet indigne , per annos jam 
qualyordecim gesto, ad hanc regendam Me- 
tropolim admotus fuerim ; in animo semper 
habui , ut sanctum Presbyterorum coetum co- 
gerem, Synodumque Dioecesanam celebrarem. 
Turbulentissimum , quod successit , calami- 
tosumque decennium, tremendo sane Dei ju- 
dicio , nobis omnibus , Fratres , toleratum , 
consilii nostri rationes intercepit , votumque 
distulit. Sed ope tandem Omnipotentis Dei , 
Pace Orbi reddita , Clcmenlissimo Rege etiam 

Populis suis devotissimis redonato, nihil an- 
tiquius habui , quam ut exorsa retexerem , 
magnoqne illo Episcopatus nostri debito sa- 
tisfacerem . 

Quam quidem Synodum nunc habemus, 
divinae miserationis largitate , ea vel a primo 
isto nostri Archiepiscopatus initio pernecessa- 
ria visa est , ut in hac Dioecesi cogeretur, 
ubi mortalitatis imbecillitate factum doleba- 
mus , quod non sine lacrymis et in pera- 
cta sancta Visitatione vidimus , et profiteri 
nunc non veremur: languorem scilicet nescio 
quem nonnullos Sanctuarii Ministros occupas- 
se ; languorem , inquam , qui ct ipsos altis- 
simo muneri impares plane reddit, atque in- 
dignos ; et Gregem reliquum Jcsu Christi ip- 
sorum praecipue curae , disciplinae , ctisto- 
diaeque commissum a pascuis arcet laetissi- 
mis aeternae vitae , et a fontibus Salvatoris^ 
Et quamvis vel minimam Cleri nostri pariem, 
pietate divina , coelestis ille ignis adurat , quo 
et corda hominum accenduntur , et Altissimi 
Dei gloria manifestatur ; ardor tamen ille ef- 
ficax , qui magnarum est rerum molitor , ze- 
lusque sanctae Domus Dei retro per ipsosmet 
infecilissime cessit . Jam nausea , oscitantia, 
ignavia, malo fato, in hanc deteriorem Cle- 
ri partem irrepserunt : disjecti ubique per pla- 
ceas, et contcmtim obtriti lapides Sanctuarii : 

decor domus Domini deduxit: decoloratum de- 
nique , atque ex obryzo aurum in scorias vi- 
lissimas degeneratum conspicitur . 

Ad igniculos ergo pristinos refovendos , 
ad suscitandum paene exti netae pietatis ardo- 
pem , unde videtur dumtaxat et Gloriam Do- 
mini , et Animarum salutem quodammodo re- 
viviscere , atque in pristinum posse restitui , 
quid promptius ope sua , quid expeditius ef- 
fectu , quam hujusce Sanctae Synodi cele- 
bratio ? Et ipsa quidem si , ut justa spe au- 
guramur , Deus Optimus Maximus clementia 
sua, et misericordia respiciet, sola utique re- 
parabit labem atque ruinam, quibus Ecclesiam 
Amalphitanam everti, moerore summo perculsi j 
expavescimus , partem sanctae Universalis Ec- 
clesiae non infimam , vel minime contemnen- 
dam, augustam Domum Altissimi , Sponsam* 
que sanctissimam Christi Domini , qui rede- 
mit ipsam, ac desponsavit in Sanguine suo» 

Sanctae nempe Synodi celebratio illa est 
anchora salutis , quam Mater Ecclesia a tem- 
poribus jam inde apostolicis demittere consue- 
vit , ut naviculam suam tot fere quplidianis 
naufragiis sarctam textam eximeret , quae un- 
dique minabantur vel intellectus errores , vel 
cordis humani depravatio . Atque hoc pacto 
occumenicis Conciliis Catholica Ecclesia ; hoc 
etiam !pacto specialis , vel cujusque Gentis , 

vel Dioeceseos Ecclesia de potentibus Infer- 
ferni portis , victoria semper splendidissima, 
triumphavit, Synodisque veluli repagulis obje- 
ctis reclusit , errores depulit , filiosque devios 
ad meliorem frugem , viamque reduxit aeter- 
nae salutis . IIoc idem perspicacissimo consi- 
lio factitarunt , Synodosque celebrarunt multi 
ex praeclaris nostris Antecessoribus , aileo- 
queet jam ultimus , qui Arcbiepiscopalem lianc 
immediate ante nos Cathedram occupabat ve- 
re meritissimus , ac bonae , sanctacque memo- 
riae Antonius Puoti . 

Claruit olim, et Cuinam Vestrum haec, 
que memoratu digna arbitror , ignota sunt? 
claruit Amalphitana Metropolis non potentia 
solum, atque opibus, ut in Regno nostro nul- 
lam habeat hac in re comparandam , quae nem- 
pe commercio florentissimo , aeque ac Ligures, 
Venetique nobilitavit Italiam ; sed et Legum, 
et Morum severitate , quippe haec Ius Roma- 
num Libris Iustiniani comprehensum Orbi , 
atque Posteritati servavit: haec quamplurimo- 
rum quolibet paene soeculo suorum Civium 
pietate , doctrina , moribus , paci , bellique 
artibus immortalitate dignorum Mater fuit , et 
Altrix , quos inter Flavius Magneticae pixidis 
Repertor, adeoque novi Orbis Repertorum An- 
tesignanus , generis humani servandi , exco- 
, a 


Digitized by Google 



i8 

lendi , ac ditandi non ultimus certe auctor , 
tantoque beneficio fabulosum illum antiquita- 
tis Herculem longe supergressus. Sed haec sunt 
nihili si nobilitas , si decus , et honor hujus 
Sanctae Amalphilanae Ecclesiae spectetur a Pri- 
inenio Sancti Gregorii Magni discipulo funda- 
tae saeculo labente sexto. 

Quot heic Antistites floruere , tot nitue- 
re orbis christiani Sydera . Leonem mitto , qui 
decimo Christi saeculo primus meruit a Jo- 
anne XV Archiepiscopus salutari . Mitto Mat- 
thaeum Capuanum nobilem Amalphitanum , 
qui a Petro ejus Gentili , vel potius ejus Pa- 
truo Sanctae Romanae Ecclesiae Cardinali Ca- 
puano dono excepit praeclarissimo Venera- 
bile Divi Andreae Apostoli Corpus , quod 
annis ab hoc nostro octo , et sexcentis e By- 
zantio huc nobis advexit , dum illuc praefa- 
tus Cardinalis Sanctae Sedis Legati Apostoli- 
ci partes ageret . Mitto Joannem Capuanum 
supradicli Petri Cardinalis Nepotem , quiSe- 
raphicum Patrem Sanctum Franciscum Assi- 
sinatem hospitio excepit ; pluresque iteruui 
initio Sanctae Romanae Ecclesiae Cardinales , 
inlustri morum sanctimonia , ac doctrina per- 
celebres . In uno Joanne Cardinale Medicaeo 
consistam, qui Archiepiscopus renunciatus A- 
malphiae anno quingentesimo decimo supra 

milesimum, mox ad Gregem Christi univer- 
sum regendum evectus est , Leonis decimi ad- 
sumto nomine sempre immortali . Qblateret 
quippe Haereticorum livor : Leo Decimus sae- 
eulum creavit aureum, saeculum , quod ejus 
insignitum- Nomine , nonnisi cum Orbe ipso 
evanescet: saeculum, inquam., quo lilerae, 
moresque hominum in faciem antiquitatis pul- 
cherrimam rediere - 

Tantis itaque talibusque Praesulibus com- 
missa Ecclesia nostra , nonnisi fruges- immen- 
sas in horreum Domini suppeditavit . Optimo 
huic mystico coelo, glebaeque optimae pera- 
tissimi accesserunt agricolae - Nunc vero im- 
becillitas nostra exemplis- tam illustribus exci- 
tata, Spiritus Sancti auxilio* r et virtute, quam 
demissis precibus imploramus ad priorai tem- 
pora revocanda enititur.. Nec desperamus fo- 
re , ut lucrum Animarum cum usuris rena- 
scatur , bonamque Villicus quisque rationem 
Domino sit redditurus-, dioecesanae cumpri- 
mis lutjusce Sanctae Synodi adjumento . 

Sed quo tandem praecipue luij.us vene- 
rabilis Comitii tendit indictio ? quo* labor ? 
quo haec nostra cura? Praesensistis, opi- 
nor, Fratres in Domino dilectissimi. Nihil pro- 
fecto aliud consequi , et in hoc unice adni- 
ti instituimus, animoque induximus, ut exci- 

temini landem aliquando , de medioque ve- 
strum pudendus languor in servitio Domini- 
co prorsus tollatur , negligentia extirpetur, 
reviviscat in pectoribus prope sopitus , atque 
in aliquibus vestrum , proh dolor / ignis ille 
deletus , quem Christus venit in terris mit- 
tere , quem vult ipse ad Dei gloriam accen- 
di , ad salutem quoque animarum . 

Et eo quidem igne , Venerabiles Fratres, 
nunquam vestra exaestuabunt praecordia , ni- 
si omni studio , atque opere in addiscenda 
Jesu Christi sapientia desudetis. Haecinquaro, 
haec scientia , sola cognitio Christi cuilibet ex 
Vobis dotes omnino omnes largitur , quas con- 
ditionis ecclesiasticae augusta Majestas deside- 
rat , dignosque praestabit omnes tam sancto, 
sublimique ministerio , memores nempe dum 
eritis divini Oraculi, quo dicitur: Estote per- 
fecti sicut Pater vester coelestis perfectus 
est . Hac denique informante doctrina , vitae , 
morumque innocentiam , atque integritatem 
numeris omnibus absolutam nancisci dabitur , 
quae professionis vestrae nobilitas, et incom- 
parabilis excellentia requirit . 

Sancti , pcrfectique Domi eritis , vestras- 
que Familias inculpabili conversatione sanctas 
exemplo vestro reddetis ; nullusque vestrum 
minaci, terribilique Apostoli sententia dignus 

suorum , et maxime domesticorum curam 
non habet , fidem negavit , et est infideli 
deterior. Sancti , perfectique foris , dum A- 
postolica verba usurpabitis in ambulando, a- 
gendo , loquendo , in omnibus vitae officiis, 
nescire videlicet omnia , praeter Jesum Chri- 
stum , et Hunc Crucifixum: dum debita ca- 
stigatione , atque prudenti erga improbos , 
piaque admonitione erga ignaros , et rudes, 
palam facietis despectui vobis esse , quae cor- 
rupto huic saeculo admirationi esse solent ; 
proque sordibus , et peripsemate vos habere 
fastum , gloriam , mundique fallaces honores; 
idque propter eminentem scientiam Jesu Chri- 
sti Domini nostri . Sancti in templo appare- 
bitis , dum tota omnino mente in Deum con- 
lccta , atque defixa , divinis Officiis praesen- 
tes , vel sancta celebrantes Mysteria , nihil a- 
liud agere , aut cogitare audebitis , quam quod 
agit , et cogitat illo potissimum tempore tri- 
umphantis , et militantis consensus Ecclesiae. 
Sancti denique Fratres mei dilectissimi vos eri- 
tis , si aetate , munere, dignitate, honoribus 
primi dum estis inter Clericos hujusce Archi- 
dioecesis , memoriae mandabitis verba , quao 
Majoribus natu Israel olim dixit fortissima Mu- 
lier ludith : Vos estis Presbyteri in Domo 

Dei , Vos Presbyteri in Populo Dei , et ex 
Vobis pendet anima illorum : ad eloquium 
vestrum corda eorum erigite . Sancti Vos es- 
se debetis, si simplici Sacerdotio , Diacona- 
tu , Subdiaconatu , vel tantum minoribus Or- 
dinibus estis insigniti : cuique namque ve- 
strum , quae Timotheo in ejus epistola pri- 
ma scripsit Paulus , ego repetam: Nemo ado- 
lescentium tuam contemnat , sed esto exem- 
plum fidelium in Verbo , in conversatione , 
in charitate , in fide , in castitate . His pro- 
fecto documentis solidam inculcabitis Populo 
venerationem , atque adorationem Jesu Christi 
Redemptoris nostri, Auctoris, et Fundatoris 
Ecclesiae suae sanctae , verumque odorem dif- 
fundentes suavitatis , Concives etiam vestros 
laicos, nobiles, ignobilesques , doctos, igno- 
rantesque , pueros , aetateque provectos , ma- 
res , feminasque, sacro veluti suffitu expia- 
bitis, deque profanis, et perditis , vasa pro- 
fecto pura Deoque gratissima efficietis. Hanc 
insistentes viam universum Christi Gregem pa- 
storali vigilantiae nostrae concreditum servabi- 
tis , quotidianis ereptum periculis , bene pa- 
stum, bene valentem sistetis. Sacerdotii quippe 
Sanctitas coetus nostri fines egressa , quidquid 
erit obvium , quidquid attinens jacere inter 
profinaa non sinet , sed et tantum dedicabit , 

ct divinae sanctitati perdignissimum restituet 
holocaustum . 

Sim.nl ergo doctrina unica, et sapientia 
Christi penitus imbuti , gravissima implebilis 
ad quae vocati estis munia , et sancta san- 
ctissime omnia gerentur , sancta scilicet Sa- 
cramenta ministrabitis , digne Fideles exci- 
pient. Tunc demum innocentia morum vestra 
in Populi exemplum exposita , Sacramenta u- 
tiliter suscepta , et collata Ecclesiae huic A- 
malphitanae majestatem , dignitatemque om- 
nem reddent, quam praeterita sic tempora sus- 
pexerunt , quamque hodie Clementissimus Do- 
minus omnino sibi debitam requirit. Hinc non 
nescii , multitudine praeceptorum , ac regu- 
larum impediri potius , quam facilem expe- 
diri viam ad rectam Ecclesiae disciplinam , 
paucis in hac Synodo , ac necessariis tantum 
definitionibus utimur , et singulari isto con- 
sessu de summis hisce rebus occupabimur , 
Honestate videlicet Clericorum , et Sacra- 
mentis. Agite , Fratres , praesentibus Nobis , 
in tantum opus conjunctis viribus incumba- 
mus . Agite , ac vestrum sit , ut Vobis ver- 
bis ipsismet alloquar , quibus ad Clerum A- 
malphitanum in Synodo anni millesimi sex- 
centesimi trigesimi noni in hac Basilica' ha- 
bita sermonem habebat praeclarissimus Prae- 

decessor noster Angelus Picus »: vestrum sit 
» ad ea exequenda , quae e Priscorum Pa- 
» trum Fontibus hausta Synodice acceperitis, 
» animos comparare. Suffundatur pudore, qui 
» Christi vestigiis non insistit , dum illum si- 
» hi Ducem suum selegit. Frustra hic Nobis 
n insudatus labor, frustra summorum virorum 
» evoluta volumina. Vestra quoque approba- 
>j tio frustra quaesita , nisi quod omnium con- 
» sensu sancitum erit, id etiam re, atque exi- 
*> tu excquamur : melius est enim leges non 
» habere , quam contemnere . Unde sicut no- 
» bis cordi , et curae erit , ut haec Synodi- 
» ca Decreta modo perlegenda adamussim ob- 
» serventur , et ex eorum praescripto vita com- 
» ponatur , et sacra omnia peragantur ; ita 
j> vos non imperio , ac instinctu nostro, quam 
» sponte vestra , et studio rite , et recte vi- 
» vendi , et solerter munerum vestrorum of- 
» ficia exequendi , eisdem obsequeatissimos fo- 
ti re arbitramini. Agnoscite , ergo , Venera- 
biles Frates , sunt verba piissimi , ac doctis- 
simi ultimi Praedecessoris nostri Antonii Puoti 
in sua Synodo anno millesimo septingentesi- 
mo septuagesimo primo celebrata»: Agnosci- 
n te dignitatem vestram , ad quam a Po- 
ti pulo segregati divinitus evecti estis, et juxta 
a illius excellentiam perficite , laborate , ac in 

» omnibus vosmetipsos exhibete , sicut Dei 
» Ministros , ne vituperetur Ministerium ve- 
» strum ; imo liaereditatem ejus , qui vos ele- 
» git , adipiscamini , et egressi ex hoc con- 
>» ventu , tanquam lucernae ardentes in cali- 
» ginoso loco, caeteris verbo , et exemplo prae- 
ii fulgere valeatis . » 

Beatissima Virgo Deipara sanctae universa* 
lis Ecclesiae Mater , Magistra , Praesidium au- 
xilio suo praesenti Nos , certe , non deseret. 
Sanctissimus Redemptoris Mundi discipulus An- 
dreas , sicuti primus inter Apostolos vocatus , 
sic primus inter Sanctos Protectores nostros 
nos adjuvabit praegrandi suo Patrocinio . Si- 
cuti enim inter caetera ejus mirabilia , anno 
salutis millesimo , quinccntesimo quadragesi- 
mo quarto Beatus Apostolus Patrocinium Ec- 
clesiae nostrae suscepit , ita etiam sperandum; 
proque certo habendum , Nobis non esse ia 
bono promovendo opere hodierna luce defu- 
turum . Angeli hujus Dioecesis Custodes , San- 
cti , et Sanctae Dei , quorum reliquiae hic no- 
strae venerationi expositae conspiciuntur ; orn- 
nesque Beati Coelorum Cives , Synodum no- 
stram coelesti fovebunt patrocinio , et ad coep- 
torum finem , uti sperare est , tutissime per- 
ducet Gratia Domini nostri Jesu Christi , qui 
cum Patre , et Sancto Spiritu vivit , et regnat 
Deus in saecula saeculorum . Amen . 

S. SYNODUS ECCLESIAE AMALPHITANAE 

SESSIO UNICA. 

PARS PRIMA. 

De Vita , et honestate Clericorum . 

Vitam , et honestatem Clericorum tanto 
eaeteris ordinibus praecellere oportet , quanto 
ipsorum conditio sublimior , propiorque , ut 
Patres docent, Officio Angelorum Deo mini- 
strantium in Coelis . Num qui Altari deservit, 
et in rebus quotidie sacris versatur , profano- 
rum hominum vitiis inquinabitur ? Unde haec 
hauriet? Anne a praesentia Dei , et sacris lite- 
ris , ac lectionibus, quibus vacat? Absit hoc. 
Omnino mala esse mente , animoque dicendus 
est , qui inter ipsos Angelos , et in Aula Domi- 
nica constitutus , mavult sequi immundum spi- 
ritum erroris , et pane relicto , paternaque do- 
mo , cum fdio illo familias prodigo glandibus 
vesci, et servitutem tolerare miserrimam. Quo 
fit , ut perquam severissima ab aeterno Judi- 
ce operum ratio requiretur , ubi quis ad sor- 
tem Domini vocatus , illa despecta , ultro in 
sordes saeculi prolabi delegerit: immo et ob- 
stinatam stultitiam saepe Deus in ipsa hac vi» 

Ia terribili poena coccitalis ulciscilur, ne au- 
dientes audiant, ne videant videntes. Quantum 
vero in populi mores a vitiis Clericorum labis 
redundet , difficile dictu est. Totus enim popu- 
lus ad Clericorum exempla componitur , quibus 
morum censura a Christo , et Apostolis tradita 
perhibetur. Qui enim festucas notabunt in o- 
culis aliorum , qui trabem in suis habent ? Er- 
go cum caeteris insanis insanire, et chorum du- 
-eere ipsos oportet, quod dictu, et cogitatu 
ipso foedum ac miserrimum ; neque amplius 
latrare convenit, ut canes solent vigiles ad sep- 
ta Divini Pastoris , sed mutos, atque elingues 
jacere, data lupis inferni potestate atque arbi- 
trio impune grassandi in tenebris , et gregem 
diripiendi . Aut si vocem efferre , ac mussa- 
re audebunt, et se, et Evangelium ipsum, 
quod ore profitentur , ludibrio , atque cachin- 
nis impiorum exponunt . Quibus profecto ma- 
lis non Ecclesiasticis tantum , sed per eos po- 
tissimum in plebem Dei universam impenden. 
tibus, ut remedia quaeramus opportuna, Cle- 
ricos in domo, extra domum, in sacris aedi- 
bus versantes , praeceptis , monitisque hisce 
Synodalibus in officio continebimus . 

CAPUT I. 

De Ecclesiasticis Viris domi agentibus. 

i . Unusquisque ex delectu gregis Domi- 
ni , qui sacrae ejus militiae nomen dedit , vi- 
deat sibi seorsim , quantum potest , a ceteris 
agendum esse , ne contactu faecis saeculi pol- 
luatur . Itaque et domi , si potest , peculiarem 
sibi cellulam deligat, qua se per maximam diei 
pariem clausum teneat , in sanctitate , et ju- 
stitia coram Deo , in salutis negotio , et Cle- 
ricalibus officiis unice occupatus . 

a. Porro et negotia , et lites , et quae ad 
rem familiarem pertinent , ad se pertinere non 
putet , nisi quantum necessitas , ct cliaritatis 
ordo voluerit . 

5. Censor potius , ac perpetuus Ecclesia- 
stes in familia sua exsistat , nunc mores suo- 
rum suavi sermone , et maxime exemplo cor- 
rigens , nunc in Christi doctrina mentes eru- 
diens . Dedecet quippe in ea domo , in qua 
Sacerdos degit , morum vigere corruptelam , 
ignorantiam rerum coelestium , ac vel unicum 
notari scelestum , et improbum . 

4- Praecipue curet , ne luxuria , ebrietas, 
cominessatio , atque alia hujusmodi familiam 
dedecorent , ne ibi res mali exempli fiant , ne- 

que fieri putentur ; denique sedulo adlaboret 
ne rixae suos distrahant , sed justitia , et pax 
in domo habitent , verissimamquc pariant fe- 
licitatem . 

5. Cellula Sacerdotis non alia supellecti- 
le ornabitur magis, quam venerandis imagi- 
nibus Jesu Christi , Virginisque Deiparae. San- 
ctorum Bibliorum copia praesto sit quotidia- 
nae lectioni , ac meditationi parata. Catechis- 
mus Sacri Concilii Tridentini , quem Roma- 
num adpellant , pernecessarius quoque est . 
Accedent libelli Christianam philosophiam pe- 
nitiorem docentes, ut sunt opera S. Franci- 
sci Salesii ; aureolus libellus de Imitatione 
Christi Thomae a Kempis vidgo adscriptus ; 
Scupuli opuscula de Pugna Spirituali ; Nico- 
lai Cirillo Presbyt. Neap. Opera De Hominis 
Reparatione , et de Cordis Conversione , et 
praeclara scripta Ven. Alphonsi de Ligorio 
Episcopi , quem mox Beatorum albo adscri- 
bendum gratulamur . 

6. Nulla , ut ajunt , dies sine linea de- 
currere debet. Lectioni quotidie vacet Sacer- 
dos , non multa legens , sed mullum , ac per- 
diligenter animo revolvens quod lectura im- 
biberit, ut sanctum odorem diu servet, actio- 
busquc diffundat . 

7 . Iloras Canonicas persoluturus quam 
longissime a tumultu , et clamoribus familiae 
secedat , quanturaque in ipso est , solus agat 
cum Deo solo , cui serio , et attente perfi- 
ciendum est sacrificium laudis . 

3. Sempcr Clericis , ac severissime sem» 
per mercaturam interdixit Ecclesia. Itaque et 
nos Canonum observantiam in hoc districte 
inculcamus. Dolet profecto plurimos in Dioe- 
cesi Ecclesiasticos in turpem , et quaestuariam 
vitam delapsos, negotiatores ita evasisse opero- 
sos , ut in Sacerdotio negligentes . Quos pro- 
fecto , nisi e tam foedis sordibus deprehende- 
mus emersos, gravissima Censura canonum' 
corripiemus. Sed quoniam charitas omnia suf- 
fert , sicut docet Apostolus , charitatis impul- 
su , ubi necessitas accedit , Sacerdotes no- 
lumus laborem , curasque negotiationis defu- 
gere . Liceat ergo ipsis , venia prius a no- 
bis impetrata , pro conjunctis absentibus, vel-; 
pupillis, vel parente orbatis , licito, et hone- 
sto ipsorum praeesse mercimonio . 

St 


De Ecclesiasticis Viris foras versantibus . 

Protracta in medium Sanctuarii Lucerna 
coram hominibus lucere debet, aliosque a recti 
semita aberrantes, jamque in praecipitia delatos 
coelesti illo fulgore exempli , ac doctrinae, eo 
tandem reducere , quo fuerat eundum. Inno- 
centia ergo morum Clericalium , et sacra do- 
ctrina , quae inter domesticos parietes adole- 
vit , nefas tenebris premi , atque occultari cum 
damno Fidelium. Licet autem Pharisaeorum 
superbia sit angue pejus devitanda , non ta- 
men publica vita arcentur Sacerdotes: et hoc 
insuper habent, ministerio urgente peculiaris 
officii , ut populum exemplo , ac doctrina in 
melius reducere perpetuo connitantur. Domo i- 
gitur exeant , nec se putent loco adfixos, ut 
sibimet ipsis tantum vivere ostendant. Neque 
eos reprehendimus , qui singulari ad solitu- 
dinem divina vocatione impulsi sunt; sed et 
Ecclesiasticos laudamus, qui non deserto Chri- 
stum Dominum sequi tantum volunt , sed 
non deserunt illum in plateis , in domibus , 
ac teloniis publicanorum adnunciantem homi- 
nibus Regnum Coelorum . Nam profecto si 
piscatores Animarum Sacerdotes sunt , litora 

oportet accedant , ut celebritate confluente pi- 
scium , largo fructu laborum onusti redeant, 
rationesque dominicas locupletissime cumu- 
lent . 

i. Mos plane immemorabili ab origine 
hac Dioecesi obtinuit , ut Presbyteri univer- 
si quocumque loco , et tempore veste ad ta- 
los usque demissa uterentur, qua sane nihil 
honestius , et gravi homine dignius cogitari 
potest . Scurrarum enim , atque histrionum 
sunt decurtatae , et sexcentis coloribus, fim- 
briis, laciniis instructae vestes , ut nisi bilem, 
risum saltem jure moveant. Liceat militibus 
expedito uti vestimento , liceat profana nego- 
tia gerentibus, nautis, levibus denique ado- 
lescentulis . Christianum Sacerdotem ita le- 
viter indutum procedere nefas est; oculique 
obviorum, veluti ostentum , refugiunt , atque 
aversantur . Qui cultum profanum corporis 
ostentat , satis videtur adfici profana , ac levi 
ista saeculi pompa , seriisque animae negotiis 
vale dixisse . Per viscera ergo Christi Domi- 
ni Ecclesiasticos nostros obtestamur , ne tam 
laudabilis talaris vestimenti consuetudo in Dioe- 
cesi Amalphitana perennans , ullo umquam 
pacto aboleatur . 

2. Quisquis vero in Dioecesi Clericus oc- 
curret , Sacerdotalis imraemor grayjtalis , ac 

levitatis profarrae sectator , qui vestes non in- 
duet imum talum adtingenles , sciat se cano- 
nicis omnino poenis fore damnandum . 

5. Modesto capillorum cultu ita Sacerdos 
utatur , ne sordidis , atque horridis offen- 
dat . Comatum tamen, cincinnisque per ar- 
tem compositis prodire , magis dedecet. Illud 
vero praecipue curae sit , ut clericalis Ton- 
sura , sive eorona visui pateat luculenter , sac- 
piusque propterca renovetur , ne succrescen- 
tibus, ut fit , capillis pene evanescat. Quare 
et in his peccantes Archi episcopali censura se 
noverint cohibendos . 

4 . Clericis , et Sacerdotibus omnino om- 
nibus praecipimus, ne colloquantur , neve 
ambulent, publice vel privatim ne agant cum 
personis quibuslibet unorum perditorum labe, 
vel infamia notatis ; nisi nostro , aut Parochi 
jussu peculiariter id receperint faciendum, quo 
ad meliorem illas frugem reducant , et a viis 
earum pessimis ad salubrem revocent poeni- 
tentiam . 

5. In cauponis , thermopoliis , tabernis 
quibuscumque , et locis plebeculae adfluxu ce- 
lebribus , ubi horae per otium pereunt , ne- 
mo ex nostris Ecclesiasticis conspiciatur. Qui 
deliquerit , semel admonitus nec desistat, Ca- 
nonici Juris coercitiones incurret . 

6 . Natationem , aestate plerumque liac 
nostra regione consuetam , Clericis , et Pres- 
byteris prohibemus , praesertim in locis pu- 
blicis , et ad Populi adspectum patentibus . 
Prohibemus pariter loco balnei clausi lotio- 
nem , quam populares aperto mari frequen- 
tant . Quod si , necessitate urgente , mariti- 
ma lotio Clericis sit usurpanda , volumus in 
loco aliquo secretiori ipsos lavare , nec veste 
prorsus omni rejecta, sed linteis obtecto cor- 
pore . 

7 . Ludos quoscumque Ecclesiasticis inter- 
dicimus , nisi quos aliquando humanitas illa 
suadeat , quam eutrapeliam , sive jucundam 
comitatem adpellant , nec tamen sine mode- 
ratione , neque in publicis locis . Quod si quis 
non servaverit , nostram utique non effugiet 
severitatem . 

8 . Mulieres visere , colere , et per spe- 
ciem amicitiae , vel clientelae , aliove quovis 
colore quaesito, saepius adloqui, pestilentia pe- 
jus, et veneno Ecclesiasticis vitetur hominibus. 

g. Presbyteros hortamur , ne publicis in- 
tersint symposiis , aut epulis nuptialibus , coa- 
viviisque agrestibus, ubi licentfe , et commes- 
salio regnare solent , turpia , et obscoena di- 
ci , vel audiri , rixae quandoque , et convi- 
cia , vel , si quid pejus , accidere , non sine 

praesenti innocentiae damno , vel saltem pe- 
riculo . 

10. Quidquid agant , quidquid loquantur, 
in veste , in motu corporis , in omnibus de- 
nique actionibus , meminerint Ecclesiastici di- 
gnitatis suae : gravitatem suavitati mistam 
exhibeant Divini Redemptoris exemplo , qui 
numquam risisse, amicum deflevisse mortuum 
legitur , sed bonis aeque , ac peccatoribus 
jucundum , atque hilarem se praebuisse , ut 
omnes ad se dulcissime traheret vel nolentes. 
Ergo et oportet Christi Domini Sacerdotio in- 
signes viros ita se habere, ne sint despectui, 
sed ministerium gravitate sua commendent , 
dum quamdam tamen immisceant morum ele- 
gantiam, et amabilem semper omnibus amoe- 
nitatem i Quarum quidem virtutum difficilem 
sane societatem , facilem tamen reddet lectio, 
atque imitatio vitae , atque operum Sancti 
Francisci Salesii Episcopi. 

. . '«r ia .tttb-v.o -ov, •- ii : ** » 

.vjh , iViiirjririiwii "•'* 

1 aiudjit.-.cn.ia' . j Irivh 

CAPUT III. 

De Ecclesiasticis Viris in Aedibus , 
Rebusque sacris . 

Quum Sacrae Aedes Domus Dei nomi- 
ne veniant , lieic potissimum Sacerdotes prae- 
ferant Populo sanctitatis exemplum . Aulici 
quippe , ac familiares Principum tum maxi- 
me ibi student ipsis fideles et esse , et habe- 
ri , ubi proxime adsunt , seque ita componunt» 
ut loto habitu corporis ostendant quantopere 
dominos penitissimo corde revereantur. Quos 
igitur domi praeceptis nostris optimos Sacer- 
dotes formavimus , quos foras egressos ubique 
comitati sumus , praeceptisque illis admonitos 
voluimus , ne forte offenderent ad lapidem pe- 
des suos , nunc ia ipsum Templum deduci- 
mus non sine paterno hortatu , ac monitis , 
ut digne ibi Deo reddant , quae Dei sunt, 
obsequium nempe cordis, et linguae , et obla- 
tionem purae scelerum conscientiae , seque 
populo Christiano inspectanti dignos osten- 
dant , qui tangant , et conficiant Corpus Do- 
mini , et Domino sacrificent . 

i. Volumus ergo, et praecipimus ingres- 
sum Ecclesiam , quisquis ille de Clero fuerit , 
vel quavis hora diei, recta ad Aram tendere ? 


\ 

in qua SS. Eucharistia servatur , iliique inge- 
nua provolutura , ipsam adorare , et justo ali- 
quo spatio temporis meditationi, atque adfccti- 
bus , denique et precibus vacare. 

a. Omnino interdicimus in Sacrario Lai- 
corura accessum , confabulationes , et sermo- 
nes quoscumque inter Clericos ipsos , nisi sint 
de negotiis ad sacras res , ritusque pertinen- 
tibus ; ut altum non interrumpatur silentium, 
ubi Sacerdotes maximopere illo indigent , quo 
vel divinis praeparentur mysteriis , vel post 
haec agant gratias Deo , nec non caeremonias 
in Ecclesia peragendas diligenter instituant . 

5. Quidquid autem Sacerdos aut dicere 
velit , aut petere in ambitu sacro , quidquid 
aliis respondere , decet semper id submissa 
voce facere , quum clamores , et convicia , et 
strepitus in foro nundinario , et plateis tole- 
rentur , abominatio vere sint , et scandalum 
in Domo Domini . 

4- Quum Ecclesiasticus lintea chlamyde , 
sive superpelliceo , vel insignibus Canonicali- 
bus , aut veste alia sacra indutus utcumque 
fuerit , caveat omnino , ne tali habitu per Ec- 
clesiam discurrat , vaga mente , et pedibus 
oculos curiosos huc illuc jaciens, ut ardelio- 
nes , atque otiosi solent : quodque pessimum, 
ac detestandum est , ne extra januam , vel a- 

trium Templi ita unquam conspiciatur indu- 
tus . Quae sane ubi nobis nunciata fuerint , 
Canonicarum poenarum severitatem ita seque- 
mur , ut perpetuo sit exemplo . 

5. In Cathedrali Basilica , in Ecclesiis 
Collegialibus , aliisque , ubi choralis obtinet 
horarum Divinarum recitatio , ad sonitum, ac 
monitum tintinnabuli congregati Sacerdotes , 
nulla interjecta mora , gradu composito, dc- 
missisque oculis procedant ad chorum , ita ut 
bini in serie omnes incedant . 

6 . Abominandum est Canonicum , vel 
Hebdomadarium clxorali habitu indutum extra 
chorum conspici, co potissimum tempore, quo 
collegae in choro divinas laudes persolvunt . 

7 . Nec minor ille est abusus , quum Sa- 
cerdotes choro addicti , dum divina psalmo- 
dia recitatur , vel Missa solemnis sive major 
celebratur , in tribunali audiendis confessio- 
nibus destinato illis vacant . Nemo , praeter 
Poenitcntiarius , fructus suos faciet , qui ho- 
rae deest , ut confessiones excipiat . 

8 . Deputatis ad puncta notanda enixe 
mandamus, ut Canonicos chori tempore con- 
fessione occupatos puncto denotent. Si secus 
fecerint , onus propriae conscientiae pro tran- 
gressoribus subeant . 

g. Deputati iidcm ad puncta summa vi- 
gilantia , ac diligentia , atque amoto omni 
partium studio , puncta denotent juxta Cano- 
nes , et regulas Capitnlares ; si quid omiserint, 
vel admiserint , sciant semet ipsos ad resti- 
tuendos fructus teneri . 

10. In Capitularibus deliberationibus Ca- 
nonici meminerint honestatis , quae viros de- 
cet Ecclesiasticos , et coetus locum , qui sa- 
cer est , et conjunctus Ecclesiae . Dum ergo 
negotia agitant , ne vocem tollant , ne verbo 
vel minimo collegas laedant , seniores reve- 
reantur , Dignitates colant obsequio; singu- 
latim sententias dicant post alium ordine alius. 
Nisi caverint, rebus ad scientiam nostram de- 
latis , non impunes abire qui deliquerint 
sinemus . 

j i . Divini officii choralis recitatio , Mis- 
sarum praesertim solemnium celebratio, et cae- 
remonia quaevis Ecclesiastica quanta poterit 
maxima gravitate , ac majestate absolvantur . 
Nimia , ut in re molesta , celeritas , mentis 
evagatio, culpae liturgicae, peccata sunt a Deo, 
ct Ecclesia severissime punienda . 

12. Perperam agunt , notandique etiam 
sunt , qui seorsim quisque in choro sibi re- 
citant lectiones , orationes , antiphonas , dum 



t fO 

illa ipsa ali Hebdomadariis, vel ab aliis in boc 
destinatis decantantur . 

io. Inepta quoque officiositas in clioro 
vitanda est , ut quum sibi mutuo collegae Ni- 
cotiani pulveris , sive tabaci copiam faciunt . 

14. Quum non canitur, sed lectione re- 
citatur Psalmodia , par est voces esse con- 
sonas , minime vero abnormes , et absurdas. 
Reprehensione porro dignissimum est , quod 
toties reprehendimus , et nunc in virtute san- 
ctae obedientiae prohibemus , falsas voculas 
Ciceroni vel ethnico irrisas fingere , ac de- 
formi conatu ita modulari , ut a caeteris con- 
cinentibus , vel acumine , vel gravitate di- 
screpent . 

1 5 . Censura quoque notamus abusum non 
ferendum , quo alicubi horarum Sextae , et 
Nonae recitatio post Missam majorem conven- 
tualem inchoatur , dum Sacerdos celebrans ul- 
timum adhuc Evangelium legit . Iubemus ho- 
rae Sextae praecentionem nullo pacto iniri , 
nisi postquam choro exierit , qui Missam con- 
ventualem celebravit . 

Januarius Canonicus Casabona a Secretis 

SESSIO UNICA. 

PARS SECUNDA 
DE SACRAMENTIS. 

CAPUT I. 

De Sacramentis generatim. 

Sacramenta a Christo Domino instituta , 
quibus novum foedus inter Deum, homines- 
que confirmatur , per quae , ut definiunt Pa- 
tres Tridentini , omnis vera justitia vei inci- 
pit , vel coepta augetur , vel amissa repara- 
tur ( Sess. 7 de Sacr. can. I. ) par est cor- 
poris , et conscientiae munditia summa admi- 
nistrari . Etsi enim ah impuris coinquinari 
non possint , neque a pravis ministris eorum 
salubris effectus intercipi , impure tamen , at- 
que indigne ministrantes in aetenae mortis dam- 
nationem incurrunt ( Ritual. Rom. de Sacram, 
administ. Quamobrem ) . Accedat ergo Mi- 
nister tanti periculi metu contremiscens ad con- 
ficienda Sacramenta , materiam quam aptissi- 
mam deligat, formam diserte pronunciet, S. 

Romanae Ecclesiae ritus adhibeat , minimas 
quoque, et levissimas culpas caute devitans, 
et in omnibus opinionibus hac de re , tutio- 
res , ac probabiliores omnino sequatur . Ex- 
pedit quoque ut monitum Domini nostri non 
obliviscatur, quod gratis accepit , gratis dan- 
dum esse , ne avaritiae nota per profanos re- 
galis Sacerdotii majestas inuratur . Licet enim 
non prohibeatur Minister, gratis peracta ad- 
ministratione Sacramenti , si quid ultro , ac 
sponte offeratur, accipere eleemosynae titulo; 
attamen si renuat , majorem certe laudem , 
ct praemium in Domino merebitur . Sedulo 
etiam curet Minister , ut qui ad Sacramenta 
accedit suscipienda modestiam , ac pietatem 
praeseferat , nec vultu , aut cultu ostendat a- 
nimum a inundo, carne, diabolo, et pompis 
ejus minime alienum . Quid de viris dicas , 
qui baculum , ensem , aut arma quaelibet non 
deponunt quum ad Paenitentiae Sacramentum, 
et alia veniunt ? Nonne hoc adparatu Saulum 
esse judicemus, quem Paullum esse oportet? 
Quid de feminis quoque dicas ornatu impu- 
dentissimo accedentibus ? Nonne et has Eccle- 
sia opinabimur ejiciendas , atque ad lustra a- 
mandandas ? Atque haec generatim satis ha- 
buimus admonere de Sacramentis ; nunc de 
ipsorum unoquoque , quae magis opportuna 
visa sunt , constituemus . 

De Baptismo . 

1. Baptisterium, Fons , Aqua, et supel- 
lex universa administrationi Baptismatis desti- 
nata , perquam nitidissima sint oportet , im- 
mo, si fieri potest , nobilissima, et sumptuo- 
sa, cum in rebus ad Religionem pertinentibus 
magnificentia laudanda sit. Primis quidem Ec- 
clesiae temporibus majorum nostrorum pau- 
pertas , atque simplicitas a luxu abhorruit , 
nec tamen in sordes delapsa est . 

a. Parochi , et omnes peculiari officio a- 
nimarum salutem gerentes , populum , et sub- 
jectos sibi fideles edoceant , quanta veneratio- 
ne prosequi quisque debeat locum illum , ubi 
Gratiam Domini Nostri Jesu Christi primum 
adeptus est . 

3 . Oleum sacrum Chrismatis , et Cathe- 
cumenorum , prout aliud infirmorum politis- 
simis vasculis, et decenti loco serventur. 

4. Acriter plectendi sunt ex Parochis , 
qui in Fontis benedictione , quae Sabbato San- 
cto Paschae Resurrectionis rite peragitur , no- 
vo oleo per uegligentiam non utitur , hoc est 
per Benedictionem recentem dedicato . 

5 . Ecclesiae nostrae Cathedralis Aedituo 
interdicimus , ac prohibemus Oleum de re- 
centi benedictum aliis tradere , quam Sacer- 
doti , aut Clerico in sacris constituto. Si prae- 
ceptum spreverit , poena adficietur . 

6. Quum Parochus ad baptizandum pro- 
cedit , si adesse videat fideles in Ecclesia , 
brevi concione nunc unam , nunc aliam 
partem explicet Ecclesiae rituum baptisma- 
lium . Praecepit hoc etiam de Sacramen- 
tis universis Concilium Oecumenicum Triden- 
tinum Sess. 22 de Sacri f. Miss. Cap. 5 .» Prae- 
» cipit Sancta Synodus Episcopis omnibus , 
» ut non solum cum haec ( Sacramenta ) per 
» se ipsos erunt populo ministranda , prius 
» illorum vim , et usum pro suscipientium 
» captu explicent, sed etiam idem a singu- 
» lis Parochis pie , prudenterque . . . servari 
» studeant . 

7. Abusus est , pessimoque exemplo per 
totam Dioecesin mos prorepere incoepit , non 
a Parocho , qui proprius est Pastor , sed a 
quovis obvio Sacerdote conferri Baptismum: 
idque nos vetamus omnino, nisi legitimo impe- 
dimento Parochus ab administratione arceatur. 

8. Nusquam , nisi in Ecclesia , excepta 
necessitate aegrotantium , Sacramenta fas es- 
se conferri statuit can. XIX. X. de Consecr. 

dist. I. et probat, s. m. Benedictus XIV iu 
Notif. 54- n. II. Iustis vero de caussis indul- 
get hoc Praesul petentibus , ut domi Sacra- 
menta suscipiant , vel ministrari faciant. Ju- 
stae illae caussae , et graves perraro - occur- 
runt. Procax , et importunus ergo est , qui 
ab Episcopo extorquere adnititur permissum 
hujusmodi canonica sanctione veluti arctissimis 
cancellis definitum . Qui ergo petunt inter 
domesticas parietes baptismo infantes tingi , 
non solum se se ostendunt Ecclesiasticis le- 
gibus , et moribus adversos , sed et vana su- 
perbia inflatos, dum civibus reliquis, et fra- 
tribus in Christo suis privilegio quodam su- 
peresse conantur. Officialibus Curiae severis- 
sime injungimus , ne in posterum hac parte 
supini sint , atque negligentes , neve suppli- 
cum preces excipiant , dum noscunt a conces- 
sione privilegii nos quam maxime esse alie- 
nos . Parochos etiam hortamur , ut univer- 
sis , ac familiis praecipue locupletioribus , ac 
nobilibus prudenter insinuent, ne de caetero 
permissus hujusmodi postulare praesumant . 

<j. Mos invaluit omnino reprobandus , ut 
paene cuilibet Baptismo Sacerdos intersit ali- 
quis , cl susceptoris , sive patrini munere fun- 
gatur . Neque hoc deinceps fieri volumus , 
ct in rarissimis aliquando casibus , cognitio- 

ne rei peracta , permissionem nostram in scrip- 
tis Parocho exhibendam esse mandamus . 

10. Diem festum Parochi statuant, isque 
videtur intra Pentecosten proponendus , quo 
publice', et magnifica Sacrorum pompa de ac- 
cepto Baptismo Fideles quotannis Domino gra- 
tias agant , nec non votorum Baptismalium re- 
novationem celebrent . Licet enim quotidie vo- 
ta illa expediat omnibus renovari , attamen , 
semel saltem in anno , vel a negligentioribus , 
et rudibus instaurari , et festa laetitia repeti 
necesse est . Quid enim publico gaudio , et 
sancta exultatione dignius , quam quod ab er- 
gastulo diaboli in domum Domini transivimus, 
et inter ejus filios numeramur ? 

CAPUT III. 

De Confirmatione. 

i . Parochi populum , adultos , parente* 
hortentur ad susceptionem Chrismatis . A ne- 
mine praetermitti debet hoc Sacramentum , li- 
cet ejusmodi necessitatem non habeat , ut sine 
eo salvus quis esse non possit. Quare Benedicius 
XIV const. Et si pastoralis a 6 Maji %. 3 , 
n.4, declaravit» fideles gravis peccati reatu te- 
» neri , si quum possint ad Confirmationem 

» accedere, illam renuunt , ac negligunt . » 

а. Debent Parochi , pauperes, ac mendi- 
cos praesertim Christiana charitate amplecti , 
et ad Chrisma suscipiendum parare . Immo in 
sancla Visitatione primi omnium ex populo ad 
Sacramentum pauperes , et mendici coram Ar- 
chiepiscopo sistantur . 

5. Neque omnino Parochi sinant pecca- 
tores publicos aut ad Chrisma accedere , aut 
patrinos adesse . 

4 . Errant qui putant in celebratione Con- 
firmationis a Parocho nomen solum confirman- 
di chartulae inscribendum esse , et ejus Pa- 
trini . Debet omnino testari Parochus confir- 
mandum poenitentiae Sacramento mox ablu- 
tum fuisse , paratumque esse , et instructum 
ad Chrisma suscipiendum . 

5. Confirmatio a Nobis ministrabitur non 

solum publice , et solemni ritu in diebus per 
Edictum statuendis , aut sanctae Visitationis 
tempore , vel quoque extra ipsum , sedetpri- 
vatim perpetuo ad hoc paratos nos esse denun- 
ciamus , et in Arcluepiscopii nostri Sacello , 
quotiescumque requiremur , Chrismati impar- 
tiendo vacabimus . , 

б . Sive autem publice , sive privatim ad- 
ministranda erit Confirmatio , matutinis scm- 
per horis hoc fiet , numquam pomcridianis . 

•j. Quum per transactum decennium , ma- 
lis profecto , et iniquis temporibus promiscue 
Chrisma administraverimus et adultis , et pue- 
ris ; ita nunc et in posterum mandamus , ne 
Chrismati recipiendo infantes offerantur , sed 
qui septimum saltem aetatis annum comple- 
verint . 


CAPUT IV. 

De Eucharistia. 

i. Verbis profecto nullis exprimi unquam 
poterit quanto nitore , ac munditie expoliri , 
atque servari locus debeat , in quo Sanctissi- 
ma Eucharistia custoditur . Parochos , et Ae- 
dituos* perquam serio admonitos volumus , in 
sancta Nos Visitatione poenis Canonicis sine 
ulla prorsus indulgentia locum esse daturos , 
ubi viderimus Altare , et Sacellum SS. Eu- 
charistiae custodiendae dicatum per eorum ne- 
gligentiam sordibus , maculis , pulvere , vel 
aliter deformari . 

a. Magna diligentia curandum , ut Cibo- 
rium sub clavi , et sera tutum servetur , et 
clausum , neque clavis ipsa exposita jaceat . 

3. Particulae consecratae , et magna ho- 
stia pro solemni expositione octiduo quolibet 
renoventur . 

4- Non levis est abusus argenteam sphae- 
ram , salutari hostia non ablata , in taberna- 
culum reponi . Est enim haec servanda sepa- 
ratim inserta argentea lunula deaurata , vel 
in simili arcula adfabre elaborata , vel saltem 
in pyxide consueta . 

5. Praeter pyxidem , et arculam SS. Eu- 
charistiam continentes nihil aliud in taberna- 
culi custodiam inducatur . Qui legem viola- 
verit , severissime punietur . 

6 . Volumus unam saltem lampadem per- 
petuo ardentem haberi coram Sacramento Au- 
gustissimo . Neque abibit impunis eorum ne- 
gligentia, qui lumen extinctum non reficiunt, 
praesertim postquam clausa est Ecclesiae janua. 

7 . Deflenda est Ecclesiasticorum , et Sae- 
cularium hominum socordia , ac paene dicam 
impietas , qui Ecclesiam ingressi , aut inde e- 
gredientes, Altare Eucharisticum transmittunt., 
ac si in foro occurrat aliquid minime ad ip- 
sos pertinens , quum vocante ex cancellis Do- 
mino , debeant omnes alacriter adcurrere, ge- 
nibus flecti, adorare praesentem Deum, ambire 
precibus , amore complecti. Quid porro de illis 
dicemus, qui per Ecclesiam ut canes discurrunt, 
et altare praetereunt, nec flectunt saltem ge- 
nua? Quantulum in flexione hac temporis impen- 
ditur? Sed quantum in omittenda scelus admit- 

4 

titur ! Neccsse est Parochos , et Confessarios , 
immo Presbyteros, et Clericos universos popu- 
lum exemplo , et perpetuis hortationibus do- 
cere , ut quantum possunt , debitum Christo 
Domino nostro latriae cultum exhibeant ; eos 
vero , qui non exhibent , prudenter corripiant. 

8. In quadraginta horarum expositioni- 
bus , ne vel puncto quidem temporis adora- 
toribus destituenda est Sanctissima Euchari- 
stia ; idque in horis praecipue post meridiem 
decurrentibus perdiligenter advertatur . 

g. Doceant Parochi Populum, nemine pror- 
sus excepto , ut Hymnum Pange lingua et 
memoria teneat , et canat , et penitus intel- 
ligat . Quum vero salutaris hostia , vel pu- 
blica triumphali pompa , vel ad infirmos de- 
fertur , Clerus, et populus vicissim Hymnum 
decantet , strophen scilicet alteram Clerus Au- 
gustissimum Sacramentum praecedens , alte- 
ram deinde populus , qui subsequitur . Ab- 
soluto autem Hymno rursus ab initio ipsum 
recantari alterna , ut diximus , vice oportet, 
quousque pompa processerit. 

10 . Laudanda maxime est Ecclesiarum 
Romanae Urbis consuetudo , quam et nos per 
Ecclesias nostras difiundi curavimus , nihil om- 
nino dici , aut cantari , dum Sacerdos elato 
SS. Sacramento populum, benedictione ira- 

pertit . Expedit enim tunc temporis , eos qui 
adsunt Christifideles demissis oculis in hu- 
millimae adorationis habitum compositos , al- 
to ubique silentio , id unum intimo corde sa- 
tagere, ut fidei , et cliaritatis beatos in se- 
metipsis igniculos excitent , et in timore, ae 
tremore Benedictionem Divinam recipiant . 

li. Indulgentias peccatorum a summis 
identidem Pontificibus iis concessas , qui vi- 
sitant , vel sequuntur SS. Sacramentum in pro- 
cessionibus , et quum ad infirmos pro viati- 
co defertur , Parochi commemorent quam sae- 
pissime, nemo ut ignoret fontes, thesauros- 
que Divinae Gratiae , magisque ad solemncm 
cultum Catholicum SS. Eucharistiae adliciatur. 

ia. Quum populus Viaticum comitatur , 
domum infirmi non ingrediatur , sed extra 
illam maneat , flexis tamen genibus , Litani- 
as Beatissimae Virginis pro infirmo canens , 
et orationi vacans . 

i3. Et retinemus , et laudamus, immea 
Parochis , Confessariis , et sacris Oratoribus 
inculcari praecipimus consuetudinem Archi- 
dioeceseos nostrae , qualibet quinta feria ad 
horam noctis primam commemorandi institu- 
tionem SS. Sacramenti Eucharistici per Cam- 
pani aeris festivum sonitum , per faces fene- 
stris , et portis elatas , et pias preces in qua- 

libet familia ritu , ac more Visitantium , et 
gratulantium pro ineffabili hoc beneficio in 
genus humanum collato . 

14. Volumus insuper , ut quemadmodum 
in Cathedrali Ecclesia mos viget laude omni 
dignissimus , ita idem Parochorum assidua cu- 
ra , et vigilantia in caeteras omnes Paroecias 
propagetur, ut generalis Fidelium communio 
semel in mense quolibet , nec non in diebus 
festis praecipuis celebretur . Immensum sane 
fructum ex hoc sanctissimo symposio popu- 
lis pollicemur , eoque ad primaevae Ecclesiae 
beata tempora paullatim redire videbuntur . 

1 5 . In ipsis vero generalibus communio- 
nibus aut Parochus , aut de ejus mandato Pres- 
byter alius dignior , et senior , lintea chlamy- 
de , sive superpelliceo , stolaque indutus ad 
altare adstans Fideles ad Synaxin accedentes 
praeeat in affectionibus erga Jesum Christum 
eliciendis amoris , timoris , et sanctae spei , 
nec non in gratiarum .actione . 

16. In prima concedenda pueris commu- 
nione plerumque erratur ; nesciunt hi saepe 
quid faciunt . Postquam ergo puer ad men- 
sam Domini recipiendus magna diligentia fue- 
rit necessaria ad rem edoctus , octo saltem con- 
tinuis diebus in spirituali secessu ad tanta se 
paret mysteria . Puerorum autem primae com- 

muniones in festis diebus celebrioribus absol- 
vantur , inter Parochialis Missae solemnia , et 
summa , quanta poterit , pompa . , 

17. Toleratur abusus, sed abusus. est, 
extra Missae celebrationem Fideles ad Synaxin 
admitti. Hortamur omnes in Domino, et to- 
to corde obtestamur , ut abusum tollant , vel 
saltem ita minuant , ut sensim deleatur , at- 
que e medio tollatur . 

CAPUT V. 

De Altaris Sacrificio . 

Postquam Eucharistiam veluti Sacramen- 
tum contemplati sumus, restat, ut eandem 
sub Sacrificii ratione consideremus . Quo sa- 
ne adspectu immensa ejus dignitas ita elucet , 
ut verbis eam complecti nemo possit . Nam si 
quae se obtulit hostia in ara Crucis , eadem 
ipsa est , quae nunc offertur Sacerdotali mi- 
nisterio ( Concil. Trid. sess. a*, c. 2. ) non 
utique in Missa repraesentationem habemus , 
sed continuationem sacrificii in Cruce a Do- 
mino consummati . Atque hinc Sacerdos po- 
tissime haurit nominis , et officii dignitatem, 
qui victimam solus immolat ; hinc Ecclesia , 
et Fideles accipiunt unitatem , dum Christo 

conjuncti sese cum ipso ofterunt per Sacer- 
dotis manus in holocaustum Altissimo . Quo 
ergo pacto reddent pares pro meritis gratias ? 
Saltem sese gratum Sacerdos in hoc ostendat, 
ut quanta maxima fieri potest interiori cordis 
puritate , atque exteriori devotione Missae pe- 
ragat Sacrificium, Sancto Concilio Tridenti- 
no jubente , atque enixissime hortante ( Sess. 
ax. Decr. de observ. , et vitahd. in Sacrif. 
Missae ). Solari , inquit Chrysostomus , homil. 
6 o , solari inquam radio splendidior sit opor- 
tet manus illa , quae ad corpus , et sangui- 
nem Domini admovetur , os , quod igne spi- 
rituali repletur , lingua , quae tremendo Chri- 
sti sanguine inebriatur . Nolit Sacerdos iram 
sibi , atque indignationem petere , unde gra- 
tiarum thesauri quaerendi fuissent ( Rom. II. 
5 . ) . Adeat cum fiducia ad thronum gratiae, 
ut misericordiam consequatur, et gratiam ih- 
veniat in tempore opportuno , sibi non mi- 
nus , qnam populo Christiano ( Hebr. IV. 16.). 
Sed et cogitet Sacerdos non solum se verum 
reipsa incruentum Sacrificium patrare , atque 
cruentum illud Crucis continuare; sed Chri- 
sti etiam ipsius personam repraesentare , dum 
ipsius conficit , et offert corpus , et sangui- 
nem . Hinc aestimare poterit quanta opus mun- 
ditie sit mentis , et corporis v quanta diligen- 

tia , religione , pietate , dum ad aram procedit. 

i . Nemo ergo audeat , licet corde om- 
nino purus , atque integer , corpore illoto > 
horrido , ac neglecto ad Missam celebrandam 
egredi , puta manibus , vultu , aut vestibus 
foedis , ac sordidis . 

a. Nulli omnino Sacerdoti liceat , sive 
is ad Dioeqeaim pertineat , sive sit externus, 
sine veste talari cum manicis , ac tonsura Cle- 
ricali ad celebrationem Missae progredi. Qui 
ex Parochis , Aedituis , Sacerdotibusve Ec- 
clesiae id permiserint , acriter punientur . 

3. Preces autem praeparationis , aut gra- 
tiarum actionis , quae in tabula descriptae in 
cunctis debent Sacrariis proponi , a quocum- 
que Presbytero omnino ante , et post Missam 
recitentur quam potest maximo cordis adfe- 
ctu , et animo in id unice collecto , atque de- 
fixo. Quare et risus , et colloquia , et otiosa 
curiositas eum ibi magnopere dedecent , qui 
vel Missam celebravit , vel modo est celebra- 
turus . 

4- Sacerdotes alienae Dioeceseos in Eccle- 
siis Dioeceseos nostrae Missam celebrare si- 
ne nostra , aut Vicarii nostri Generalis con- 
cessione non audeant . Qui autem ex proxi- 
mis Dioecesibus paene quotidie adveniunt, et 
celebrant vel in hujus Apalphitanae Urbis 

Ecclesiis , vel in aliis Archidioeceseos , per-* 
missum nostrum in scriptis obtinere non o- 
mittant , sexto quoque mense omnino reno- 
vandum . 

5 . Missae celebrentur ad mentem bene- 
factorum in Ecclesiis , et altaribus ipsis , quae 
benefactores diserte designarunt. 

6 . Tabellae Missarum, et quorumcumque 
legatorum ad pias caussas ad Ecclesias perti- 
nentium de novo fiant , et proponantur in Sa- 
crariis omnibus . Has vero Tabellas volumus 
prius Nobis exbiberi , ac deinde etiam quo- 
ties ad sanctam in quaque Ecclesia Visitatio- 
nem procedemus , ut nostra subscriptione 
muniantur . 

7. Eadem porro lex respicit etiam debi- 
ta Missarum , quae Capitulis Cathedralis , et 
Collegiorum imposita sunt . 

8. In Sacrario quoque omnium Ecclesia- 
rum prostet expositus liber , in quo Sacerdos 
quilibet manu sua nomen proprium adscribat 
post celebrationem , sub titulo sive rubrica 
legati , et oneris , pro quo fuerit celebratio 
persoluta . 

9. In Ecclesiis clausarum Christi Virgi- 
num nemo audeat Missam celebrare , aut sa- 
cram aliam quamcumque perficere coeremo- 

niam , sine scripta concessione nostra , aut 
Generalis Vicarii nostri . 

10. Nemo ante auroram, vel post meri- 
diem Sacrificium celebret . Qui obtinuit , vel 
in posterum de lioc privilegium a S. Sede ob- 
tinebit , sine adprobatione nostra illo uti non 
praesumat , quam quidem in scriptis dabimus 
anni tantum spatio duraturam, quo effluxo po- 
terit nova subscriptione prorogari . 

11. Hora Parochialis Missae in festis die- 
bus arbitraria non est , sed debet illa polis- 

. simum a Parocho statui , quae ad Populi con- 
ventum , et frequentiam maxime videbitur op- 
portuna . Tribus autem horae quadrantibus , 
qui Missam praecedunt, ter curet ( scilicet se- 
mel in quadrante quolibet ) signum dari per 
campanae sonitum . 

1 2. Omnino abusum tolli jubemus , et 
numquam permittatur in posterum , ut in ea- 
dem Ecclesia alius Sacerdos ad celebrandum 
prodeat , vel dum festis diebus Parochus 
Missam persolvit Parochialem, vel dum in 
Ecclesia , sive Collegiata , sive alia demum 
quacumque solemnis Missa canitur in diebus 
festis , sub quocumque praecepto . 

1 3 . Vetustissimus mos Ecclesiae Christia- 
nae Catholicae viget etiam non sine laudis 
merito in Archidioecesi nostra , ut viri nem- 

pe a feminis in Templo segregentur ; quem 
plane morem probantes volumus a Parochis , 
et Rectoribus Ecclesiarum servari , ac diligen- 
tius inculcari . 

14. Omnem operam , studiumque adhi- 
beant Parochi ad Populi excitandam modesti» 
am , venerationem , ac silentium , quo decet 
semper in Ecclesia uti , praesertim dum sa- 
cra peraguntur . 

1 5 . Iidem Parochi, et Rectores laicos 
cujuscumque sexus , et conditionis inducant, 
exceptis morbo , aut aetate debilibus , ut sa- . 
eris adsint genibus flexis. Adsuescant quoque 
illos ad surgendum , atque standum per tem- 
pus omne , quo leguntur , vel canuntur San» 
cta Evangelia , praesto se esse significantes ad 
proelium adversus Christi, et Fidei sanctisr 
simae perduelles . 

CAPUT VI. 

De Poenitentia . 

1. Synodalia statuta b. m. decessoris no- 
stri Archiepiscopi ad hoc Sacramentum perti- 
nentia ( pag. 80 et seq. ) renovantes , atque 
confirmantes , has insuper nunc leges nostras 
adjicimus . 

a. Articulum 5 cap. IV antedictae Syno- 
di ita volumus intelligi , atque observari , ut 
emnino interdictum , probibitumque sit mu- 
lierum Confessiones , extra necessitatis casum , 
excipi in qualibet Ecclesia ante solis ortum, 
et post meridiem , magisque autem post pran- 
dium . 

3. Ad art. 3. adjicimus omnino omnes 
ad Confessiones audiendas rite adprobatos , ex- 
ceptis tantum Vicario nostro Generali , Poe- 
nitentiario Cathedralis Ecclesiae , et Parochis, 
teneri ad obtinendam concessionis , quam vo- 
cant , pagellam nostra mauu subscriptam , et 
quolibet semestri a Nobis , vel laudato Ge- 
nerali Vicario prorogatam . Qui vero illam 
impetrare neglexerit , vel sexto labente men- 
se prorogari non curaverit , suspensum se es- 
se sciat a fatuitate Confessionum excipien- 
darum , post dies quindecim ab illo nume- 
randos , in quo praecedentis pagellae conces- 
sio per semestris lapsum cessavit . 

4- Vitent Confessarii morem scandalo, ac 
detestatione omnium infamem , et a Bened. 
XIV damnatum ( Constit. Ad eradicandum) 
sciscitandi a poenitentibus nomen socii , vel 
complicis in peccato . Si quis autem suasu dia- 
boli tanto in posterum crimine obstringi vo- 

luerit , ipso facto suspensum se noverit a 
facultate confessionum audiendarum . 

5 . Amicitiam , jocos , colloquia , clien- 
telam cum poenitentibus mulieribus Confes- 
sarii prorsus sibimet interdicant , neque ad ip- 
sas : visendas quovis colore accedere praesu- 
mant . 

6 . Caveant quoque , ne mulieres ipsas 
ante sacrum Poenitentiae Tribunal quocum- 
que sermone detineant , neve sibi manus o« 
sculari permittant. 

7. Dum Confessionibus excipiendis vacant 
in sede ad hoc destinata , chlamyde lintea , si- 
ve superpelliceo induti sint , injecta stola vio- 
lacei coloris . Hanc vero stolam a poenitenti- 
bus utri usque sexus osculo tangi permittimus. 

8 . Venit quidem Dominus in hunc Mun- 
dum non ut justos vocaret , sed peccatores. 
( Matth. IX. i 3 . ) Quare a Patribus Eccle- 
siae docemur » melius esse propter misericor- 
» diam rationem reddere , quam propter eru- 
is delitalem , nec ubi paterfamilias largus est , 
» dispensatorem esse debere tenacem » (Auct. 
op. imperf. Hom. l\i in Matth. ). Quum ta- 
men claves Sacerdotum non ad solvendum 
dumtaxat, sed et ad ligandum concessae sint, 
( Syn. Trid. de Poen. Sess. XIV eap. 8. ) 
nunc severum , nunc mitem Confessarium pro- 

re nata esse decet , summaque usum pruden- 
tia , nec solvere quae liganda sunt , nec quae 
solvenda ligare . Ergo consuetudine peccandi 
detentos , qui in culpas recidunt , qui myste- 
ria Sanctae Fidei prorsus ignorant, qui in pro- 
xima peccandi occasione versantur , minime 
absolvi oportet , nisi a culpa , et ignorantia 
emerserint , neque id promissione , aut con- 
jectura , sed re vera , factorumque documen- 
to luculenter ostendant . 

9. Confessarii summopere aduitantur , ut 
poenitentes gravitatem peccatorum animo con- 
cipiant, ac praesertim pro his , quae reservata 
dicuntur maximum horrorem incutere sata- 
gant . Postquam vero emendatos , vere con- 
tritos , paratosque ad veniam deprehenderint, 
eos ad Poenitentiarium remittant absolvendos. 

10. Reprehendi ergo meretur quorum- 
dam Confessariorum importunitas , neque om- 
nino ferenda est , ubi facultatem sibi perpe- 
tuam , et generalem rogant in reservatis ca- 
sibus poenitentes absolvendi . 

11. Non nisi perraro facultates hujusmo- 
di concedemus, nec nisi speciatim , quum 
casus quisque reservatus obvenerit . 

12. lam vero quod ebriosos attinet, si- 
ve ex consuetudine ebrios , animadverti opor- 
tet , consuevisse rusticos nostros plerumque 

in cauponis , et horreis vinariis paucorum 
quemque obolorum conferre symbolam , vb 
ni amphoram emere , ac deinde inter se vel 
sorte , vel digitis micantibus decernere , quis 
er amphora illa poculum sumat . Presbyteri 
quidam ex Clero nostro periculum ebrietatis 
in hoc ludo esse opinabantur , casumque es- 
se reservatis adcensendum . Nos vero semper 
hanc opinionem rejecimus , neque suadere um- 
quam potuimus per se in ludo hujusmodi es- 
se periculum ebrietatis ex consuetudine , non 
ipsam ebrietatem , cujus tantum reservatio ca- 


sus imponitur . Volumus ergo , atque decer- 
nimus in posterum , disputationibus , ac du- 
bietatibus amputatis , non alios reservatione 
casus obstringi , quam qui eX consuetudine 
vinolenti , atque ebriosi sunt . 

CASUS RESERVATI. 

En itaque geminae hujusce nostrae Ar- 
chidioeceseos casuum reservatorum tabulae . 

CASUUM RESERVATORUM CUM CENSURA 

T A B. I. 

I. Blasphemantes Deum , ac Beatam Vir* 
ginem , modo blasphemia sit haereticalis , ex 
animo deliberato , ct coram pluribus , quam 
tribus personis . 

II. Superstitiones , veneficia , incantatio- 
nes cum expressa Doemonum invocatione , aut 
Sacramentorum , Sacramentalium , vel alteri- 
us rei sacrae abusu . 

III. Coeuntes , aut quomodolibet se vo- 
luntarie polluentes in Ecclesiis , Coemeteriis, 
aut sacris aliis locis . 

IV. Vim quomodolibet inferentes intra 
Ecclesias , vel Palatium Archicpiscopale , et 
alia loca Ecclesiae conjuncta , quae locali gau- 
dent immunitate . 

V. Allocutio cum Monialibus , vel qui- 
buscumque aliis intra Claustra degentibus , si- 

ne Nostra, vel. Deputatorum licentia, et ad- 
locutio ad malum finem , vel de rebus ob- 
soenis ( etiam si alias habeatur loquendi fa- 
cultas ) ac etiam per intermediam personam, 
et litterarum ad eas obscoenarum missionem . 

CASUUM RESERVATORUM ABSQUE CENSURA 

T A B. II. 

I. Falsum in judicio ad damnum tertii de- 
ponentes , et scripturas falsantes , vel eis ali- 
quo modo utentes , sive aliquem ad falsum 
deponendum , vel falsificandum inducentes . 

II. Concubinatus publici , sodomia , be- 
stialitas , incestus in primo , vel secundo con- 
sanguinitatis , aut affinitatis gradu , et cogna- 
tionis spiritualis , in quibus masculi tantum 
comprehendantur ; sed in primo consangui- 
nitatis gradu , etiam mulieres : stupra vio- 
lenta , et raptus quicumque . 

III. Homicidium voluntarium , et muti- 
latio , vel de talibus mandatum , auxilium , 
vel consilium efficax . 

IV. Parentes quomodocumque verbe- 
rantes . 

V. Frequentantes domum sponsae post con- 
tracta sponsalia , cum scandalo , et admira- 


Digitized by Google 



65 

tione vicinorum , nec non parentes eandein 
frequentiam post tertiam vicem permittentes. 

VI. Brevium armorum gestatio quoad Cle- 
ricos tantum ; et quoad eosdem , aleae ludus 
nuncupatus d’Jnvito , di Resta , di Basset- 
ta , ec. 

VII. Praecepti annuae Communionis ne- 
glecta satisfactio . 

VIII. Concubinatus post solum cohabita- 
tionis mensem , et post tertium sine cobabi- 
tatione . 

IX. Usura cujusvis generis . 

X. Mensurarum , et ponderum falsitas . 

XI. Librorum legitime proscriptorum le- 
ctio , et detentio . 

XII. Vinolenti , et Ebriosi ex prava con- 
suetudine, juxta declarationem superioris § 12. 

CAPUT VIII. 

De Extrema Unctione . 

i. Quae de hoc Sacramento praecepit 
Illust. et Reverendissimus Puoti Archiepiscopus 
decessor noster felicis, et colendae memoriae, 
omnia nos rursus praecepta per hanc sanetam 
Synodum , et in usum volumus revocata . 

2 . Parochus , ubi erit opportunitas , 
antequam Sacramentum hoc administret , bre- 
viter infirmum , et adstantes ca doceat , quae 
habentur in Cateclnsmo sacri Tridentini Con- 
cilii , sive Romano , de pietate , ac parato ad 
suscipiendum ipsum animo , ac dc miris ejus 
effectibus . 

3. Neque omittat rogare adstantes , ut 
secum preces pro infirmo fundant , quo san- 
cta unctio evadat animae prius , deinde e- 
tiam corpori salutaris . 

CAPUT IX. 

De Ordine Sacro . 

l. Omnia etiam hac de re in laudata 
Synodo Illustrissimi , et Reverendissimi Puoti 
Archiepiscopi sancita confirmamus , ct in usu 
esse volumus , atque decernimus . 

a. Seminarium Clericorum , Tridentini 
Concilii sapientissimo jussu , paene omnes 
habent Episcopi . Quae sane institutio ingen- 
tes fructus peperit Ecclesiae . Eos enim , qui 
ad sortem Domini vocantur vel a primis pue- 
ritiae annis religione , atque literis imbui , 
bonisque moribus adsuefieri oportet . In par- 
vis autem vicis , et agris licet ingenia ef- 

efFraenis regnat ubique licentia . Atque in 
Urbibus ipsis celebrioribus mala exempla in- 
crebescunt, molle otium, ac luxuria obtinet: 
nec rari sunt in civitate inciviles , in urbe 
agrestes , quod parentum socordia educatio- 
nem ubique negligat liberorum . Parochi ergo,* 
si quos viderint clericalem vitam optantes , 
vivido ingenio, atque innocentia vitae con- 
spicuos, in Dioecesanum Seminarium a primis 
unguiculis transmittendos curent , optimosque 
ita tirones Christi sacrae militiae conscribant . 
Quo quidem in Sodalitio et sanctimonia , et 
omnigenis literis, praesertim sacris , adole- 
scentes coluntur, abstinentiam , et elegantiam 
vitae condiscunt , bona invicem aemulatione- 
ad bonum tendunt, a strepitu, a pompis, a 
periculis omnino semoti , nihil ut sit vel ipsis 
tali institutione utilius , ac jucundius , vel 
Christi Ecclesiae . Ab hoc tandem plantario 
in campum dominicum traducti , in cedros Li- 
bani quandoque adsurgunt , quas Dei quo- 
que cedros Biblia nuncupant , floresque , et 
fructus uberrimos promunt . 

3. Atque ut Clerici Seminario quam- 
plurimi instituantur , declaramus , in sacra 
Ordinum collatione praecipue nos eorum ratio- 
nem habituros esse, qui nomen illi dederunt, 

prudentique indulgentia esse fovendos justitia 
suggerit , quod paene certa sit spes profectu- 
rum non mediocrium in ipso Ordinum stadio 
percurrendo , si Seminario claudantur. Con- 
tra , qui hoc spreverint , et haerere maluerint 
in male tuta oppidi , propriaeque domus edu- 
catione , sciant sibi severiora examina in literis, 
ac moribus esse subeunda , tum quod ultro 
meliora neglexerint , tum etiam quum in 
saeculi strepitu versantes non facile fuerit 
ipsos per fervorem aetatis undiqnc sartaiu 
tectam servasse morum innocentiam , vel ope- 
ram , quo par est , studio dedisse disciplinis. 

4 . Adolescentes Seminarii , qui publicum 
specimen studiorum exhibuerint , doctoruin- 
que hominum laudes meruerint , in ordina- 
tione proxima examinis periculo solventur , 
quippe qui laborum , ac vigiliarum suarum 
praemio digni sint , exemplo aliis praelucentes. 
Qui vero extra Seminarium degunt , terno 
saltem exhibito hujusmodi publico studiorum 
specimine , ad praemium superius propositum 
admittentur . 

5. Pro prima Tonsura examen erit in 
Grammaticae Latinae rudimentis. 

Pro Ordinibus minoribus in Linguae cle- 
ganlioris usu , Praeceptis Rethoricis , atque 
Poeticis, nec non arte Logico-Critica . 

Pro Subdiaconatu per universae Philoso- 
phiae ambitum examini subjicietur candidatus: 
nempe interrogabitur de Geometria , Arith- 
metica , de rcbps Mctaphysicis , Physicis , 
atque Ethicis , praesertim de Computo Ec- 
clesiastico , quae tractatio veluti Astronomiae 
mantissa a praeceptoribus Clericorum debet 

Pro Diaconatu exhibeant juvenes Tra- 
ctatum de Locis Theologicis , de Deo uno , 
et Trino , ac de Incarnatione . Historiae quo- 
que Ecclesiasticae elementa callere debent . 

Pro Presbyteratu exponendi sunt reliqui 
Theologiae Dogmaticae Tractatus , nec non 
Moralis Theologiae Synopsis , juxta Institu- 
tiones , quas cl. Aloysius Vincentius Cassit- 
tus Regius Antecessor pro Neapolitana Uni- 
versitate posterioribus curis adornavit . Sele- 
ctis enim , solidisque rebus ita abundat , ut 
nihil superfluat , nihil desit : lucido , brevi- 
que ordine suis locis omnia aptata , ac dis- 
posita sunt , spinae , atque herbae inutiles 
evulsae , sectarum , et opinionum monstra 
procul habita ; denique his praesertim Theo- 
logicis Institutionibus locum dedimus , quod 
et aliis Dioecesibus Collegae nostri non sine 
maximo juventutis fructu non aliis utantur . 

CAPUT X. 


De Matrimonio. 

\ . Quidquid in s. m. Archiepiscopi Puo- 
ti Synodo continetur super magno , et hono- 
rabili hoc Sacramento , confirmamus , et in 
usum reducimus . 

2. Quae civiles Matrimonii obligationes 
respiciunt , Rex noster Augustissimus , quem 
Deus protegat semper , et sospitet , Sanctae 
Catholicae Ecclesiae Romanae obsequentissi- 
mus Filius , legibus suis, ut videbitur , san- 
ciet. In his ergo omnibus , quae definientur, 
utrique Potestati , in suis cuique limitibus , 
obsequi gloriabimur . 

caput XI. 

» 

Decretum pro Conclusione S. Synodi. 

Atque haec sunt , quae in prima hac 
nostra Dioecesana Synodo ad majorem Dei 
gloriam , suaeque Ecclesiae utilitatem decer- 
nenda , et constituenda esse putavimus. Adli- 
gare onera gravia , atque importabilia nolui- 
mus ( Matth. XXIII. 4. ). Quisque per se 
videt quam paucis, legibus , quam simplicibus 

contenti simus ; neque illas arbitrio tulimus, 
sed rerum usu edocti , et Pontificum jussio- 
nibus , sacro Canonum Iure, Sanctisque Pa- 
tribus consultis , quae ad rem facere vide- 
bantur , constitutione firmavimus . Speramus 
ergo in Domino laetari omnes , lubenlique 
animo suave jugum subituros . Quumque ni- 
hil leges sine moribus proficiant , vanaeque 
evadant , speramus quoque , et in votis ha- 
bemus , paullatim lias leges in morum disci- 
plinam , et consuetudinem ita discessuras, ut 
nunquam serie annorum innumerabili abole- 
antur . Nullas autem certas decrevimus poenas 
bis , qui leges violaverint irrogandas , sed 
omnes , praeter suspensionem in cap. de Poeni- 
tentia, ex Canonum sententia puniendos reser- 
vavimus . Quod eo potissimum fecimus con- 
silio , ut salutarem severitatem pro admissi 
jnodo intendamus ; quum in rerum exordio 
nimia laxitas , atque indulgentia disciplinam 
corrumpat . Quum vero temporum vices , et 
circumstantiae saepe requirant legibus veteri- 
bus aliquid derogari , saepe et integras abro- 
gari , licere declaramus et nobis, et succes- 
soribus nostris ea vel demere , vel addere , 
vel mutare in Constitutionibus Synodalibus , 
quae pastoralis prudentia , ac sollicitudo re- 
quiret . Publicatae autem ipsae jam sunt bae 

solemni in Synodo lectione (Benedict. XIV. 
de Synod. Dioecesan. L. i3 c. l\. n. i. ), 
sed et typis excudentur , quo possit earum 
lectio quotidie peragi per omnes Ecclesiasti- 
cos , et Laioos , et in usum deduci . Quare 
et in Archiviis Ecclesiae Cathedralis , et in 
aliis Collegiatis, ac Paroecialibus binum exem- 
plar Synodi adscrvandum praecipimus . labe- 
mus denique tam sacri Concilii Tridentini , 
quam nostrae hujusce Synodi rationem Exa- 
minatoribus reddituros esse , qui ad Ordinatio- 
nem accedere volunt, vel ad Confessiones exci- 
piendas deputari , nec non in periculo sube- 
undo pro Paroecialis Curae impetratione . 

Peracta jam Synodo , restat ut ipsam 
Sanctae Apostolicac Sedi subjiciamus in omni- 
bus , adcoque hupiillimc subjectam declara- 
mus , et volumus . Infallibile judicium vene- 
ramur Beatissimi Pontificis Maximi , cjusquc 
Oraculis , ut divinis adquiescimus , quoniam 
Sancto Irenaeo docente ( contra Haer. III. 5) 
ad Romanam Ecclesiam propter potentiorem 
principalitatem necesse est omnem Ecclesiam 
convenire : prout nostra , Dei opitulante mi- 
sericordia , scmper convenit , et in aeternum 
nexu indivulso conveniet . Amen. Amen. 

Discedere Vobis a Synodo jam absoluta 
licet , Fratres in Christo carissimi , gaudium, 

et corona capitis nostri ( Phil. IV. I. ) . Mc. 
mcntote quaeso admonitionis gravissimae il- 
lius , quam S. Augustinus Episcopus reliquit 
libro II contra Cresconium , cap. i. Non Sa- 
cerdotes propter nos sumus , sed propter 
eos , quibus verbum , et Sacramentum Do. 
mini ministramus . Ergo et honestate morum 
populo praeluceatis oportet , nec non etiam 
in Sacramentorum ministerio deservientes , 
omnia omnibus per charitatem effecti , nec 
peripsema etiam, et anathema pro Christo Do- 
mino esse renuatis . Ita demum fideles agno- 
scant vos genus inter illos electum esse , re- 
gale Sacerdotium , gentem sanctam (Petr. II- 
c) ) Cooperatores nostri ubique sitis in opus 
ministerii , atque in aedificationem mystici 
Corporis Christi ( Ephes. IV. ia \ . Quae 
audistis commendate fidelibus (II. Timoth. a- 
v. a ) Quae praecipimus et facite , et ut fi- 
ant curetis ( I. Thessal. 3. v. l\ ). Exhibete 
vos Deo , et Ecclesiae Sanctae operarios in- 
confusibiles , quam rectissime tractantes ver- 
bum veritatis (II. Timoth: a. v. i5 ) . Ipse 
nutem Deus pacis sanctificet vos per omnia 
integrum spiritum , corpusque servans sine 
querela in adventum Domini ( I. Thessal. 5. 
v. a3 ) Gratia Pastorum Principis Salvatoris 
Nostri , charitas Dei Patris , et communicatio 

Sancit Spiritus sit cum omnibus Vobis ( I. Cor. 
i5. v. i3 ) . Arnen. Anien. 

F. Silvester Archiepiscopus Amalphilanus . 

Quibus praeactis Archicpiscopus dixit : 
Reverendissimi Patres , Fratresque omnes di- 
lectissimi in Domino , placent ne Vobis ea om- 
nia , quae in hac unica Synodali Sessione 
peracta , et ad morum nostrorum disciplinam, 
et ad Sacramentorum confectionem , et adrni- 
nistrationem pertinentia sancita sunt ? 

R. Placet. 

Placet ne Vobis , ut ad laudem Omnipotentis 
Dei , Beatissimae Virginis Mariae , Sanctorum 
Apostolorum Petri , et Paulli , gloriosissimi 
Andreac Protectoris nostri , omniumque San- 
ctorum huic Sacrae Diocccsanae Synodi linis 
imponatur ? 

R. Placet. 

Ergo , antequam hinc cum pace discedamus , 
priusquam Deo Optimo Maximo gratiae , si- 
culi decet , reddantur , multi anni , pax , et 
gloria a Nobis adprecentur Sanctissimo Pio 
Papae VII Christi Vicario , Petri Successori , 
et Sanctae Universalis Ecclesiae Pontifici 
Maximo . 

R. Dominus conservet eum , et vivificet 
eum ; et beatum faciat eum in Terra viventi, 
um ; et non tradat eum in manu inimicorum 
ejus . 

Serenissimo Regi nostro Ferdinaodo Bor. 
bonio semper Augusto, Orthodoxo, Pio, Cle- 
mentissimo ; Francisco Principi Iuventutis, 
Leopoldo Infanti Principi praeclarissimo , om- 
nibusque Regiae Familiae pertinentibus anni 
multi , pax , victoria , triumphus . 

R. Domine , salvum fac Regem , et exaudi 
nos in die , qua invocaverimus Te. 

Reverendissimo hujus Cathedralis Senatui, 
omnibus Conlegiatarum nostrarum Ecclesiarum 
Canonicis, Venerabilibus Ajchipresbyteris , Pa- 
rochis , et Sacerdotibus omnibus hujus nostrae 
Archidioeceseos Pax , Charitas , Benedictio , 
Felix Vita , felixque reditus ad sua . 

R. Arnen. Arnen. 

Ego F. Silvester Archiepiscopus Amalphita- 
nus haec omnia adprobo , et subscribo ; 
atque Sanctae Matris Ecclesiae judicio , 
atque correctioni subjicio . 

Dicto deinde solemniter Hymno Ambro- 
siano, Pontifex dedit pastoralem Benedictionem j 
et publicatis Indulgentiis , singuli praesentes 
Ecclesiastici subscripsere manu propria . 

Ego Andreas Paulillus Archidiaconus 
adprobo , et subscribo . 

Ego Andreas Cantor Lucibello adpro- 
bo , et subscribo . 

Ego Angelus Antonius Decanus Prolo 
adprobo , et subscribo . 

Ego Dominicus Primicerius Gambar- 
della adprobo , et subscribo . 

Ego Josephus Lastaria Thesaurarius , 
et Theologus adprobo , et subscribo. 

Sequuntur omnium illorum subscriptio- 
nes , qui fuere inter Ecclesiasticos Viros Sy- 
nodo praesentes . 

Januarius Canonicus Casabona a Se- 
cretis S . Sjrnodi . 

Ego infrascriptus ordinarius Reveren- 
dissimae Curiae A rchiepisc opalis Amalphi- 
tanae Cancellarius , subscriptiones has om- 
nes tales esse , veraciterque a singulis Ar- 
chidioeceseos Presbyteris , mea praesentia 
exaratas , testor , atque adfirmo . 

Nicolaus Canonicus Volpe Cancel- 
„ larius . 

FORMA JURAMENTI , AC FIDEI 
PROFESSIONIS . 

Ego N. firma fide credo , et profiteor 
omnia , et singula , quae continentur in 

Symbolo Fidei quo Sancta Romana Ec- 
clesia utitur-, videlicet: Credo in unum 
Deum , Patrem Omnipotentem , /actorem 
Coeli , et Terrae , visibilium omnium , et 
invisibilium . Et in unum Dominum Jesum 
Christum , Filium Dei Unigenitum . Et ex 
Patre natum, ante omnia Saecula . Deum 
de Deo , Lumen de Lumine , Deum verum 
de Deo vero . Genitum , non factum , con- 
substantialem Patri , per quem omnia fac- 
ta sunt. Qui propter nos homines , et prop- 
ter nostram salutem descendit de Coelis . 
Et incarnatus est de Spiritu Sancio ex 
Maria Virgine , et Homo factus est . Cru- 
cifixus etiam pro nobis sub Pontio Pilato 
passus , et sepultus est . Et resurrexit ter- 
tia die , secundum Scripturas . Et ascen- 
dit in Coelum , sedet ad dexteram Patris. 
Et iterum venturus est cum gloria iudica- 
re vivos , et mortuos , cujus Regni non e- 
rit fnis. Et in Spiritum Sanctum Domi- 
num , et vivificantem , qui ex Patre Filio- 
que procedit . Qui cum Patre , et Filio si- 
mul adoratur , et conglorificatur : qui locu- 
tus est per Prophetas . Et unam Sanciam , 
Catholicam et Apostolicam Ecclesiam. Con- 
fiteor unum Baptisma in remissionem pec- 
catorum. Et expecto resurrectionem mor- 
tuorum . Et vitam venturi saeculi . Arnen. 

Aposlolicas , et Ecclesiasticas traditio- 
nes , reliquasque eiusdem Ecclesiae obser- 
vationes , et constitutiones firmissime ad- 
mitto , et amplector . 

Item Sacram Scripturam juxta eum 
sensum , quem tenuit , et tenet Sancta 
Mater Ecclesia , cuius est judicare de ve- 
ix> sensu, et interpetratione Sacrarum Scrip- 
turarum, admitto ; nec eam umquam nisi 
juxta unanimem consensum Patrum ac- 
cipiam , et interpetrabor . 

Profiteor quoque septem esse vere , et 
proprie Sacramenta novae Legis a Jesu 
Christo Domino nostro instituta , atque 
ad salutem humani Generis , licet non 
omnia singulis necessaria , scilicet Baptis- 
mum, Confirmationem , Eucharistiam, Poe- 
nitentiam , Extremam Unctionem , Ordi- 
nem , et Matrimonium ; illaque gratiam 
conferre ; et ex his Baptismum , Confir- 
mationem , et Ordinem , sine sacrilegio rei- 
terari noji posse . Receptos quoque , et ap- 
probatos Ecclesiae Catholicae ritus , in 
supradictorum omnium S aeramentorum so- 
lemni administratione recipio , et admitto ; 
omnia et singula , quae de peccato ori- 
ginali , et de justificatione in Sacrosan- 
cta Tridentina Synodo definita , et decla- 
rata fuerunt , amplector ct incipio . 

Profiteor pariter, in Missa offerri Deo 
verum , proprium , et prvpitiatorium Sacri- 
ficium pro vivis , et defunctis ; atque in 
S unctissimo Eucharistiae Sacramento esse 
vere , realiter , et substantialiter Corpus , 
et Sanguinem , una cum Anima , et Divi- 
nitate Domini Nostri Jesu Christi , feri- 
que conversionem totius substantiae panis 
in Corpus , et totius substantiae vini in 
S anguinem , quam conversionem Catholi- 
ca Ecclesia transubstantialionem appellat . 

Fateor etiam , sub altera tantum spe- 
cie , totum atque integrum Christum , ve- 
rumque Sacramentum sumi . Costanter te- 
neo , Purgatorium esse , animasque ibi de- 
tentas Fidelium suffragiis juvari . Similiter 
et Sanctos una cum Christo regnantes , 
venerandos , atque invocandos esse; Eosque 
Orationes Deo pro nobis offerre , atque eo- 
rum reliquias esse venerandas . Firmissi- 
me assero , imagines Christi , ac Deipa- 
rae semper Virginis , nec non aliorum San- 
ctorum habendas , et retinendas esse , at- 
que eis debitum honorem , ac veneratio- 
nem impertiendam . Indulgentiarum etiam 
potestatem in Ecclesia relictam fuisse , il- 
larutnque usum Christiano Populo maxime 
salutarem esse affirmo . Sanctam Catho- 
licam , et Apostolicam Romanam Eccle- 

siam , omnium Ecclesiarum Matrem , et 
Magistram agnosco ; Romanoque Pontifi- 
ci , Beati Petri Apostolorum Principis 
Successori , ac Jesu Christi Vicario ve- 
ram obedientiam spondeo , ac juro. Caete- 
ra item omnia a Sacris Canonibus et 
Oecumenicis Conciliis , ac praecipue a 
Sacrosanta Tridentina. Synodo tradita , 
definita , et declarata , indubitanter reci- 
pio , atque profiteor : simulque contraria 
omnia atque haereses quascumque ab Eccle- 
sia damnatas et rejiectas , et anathemati- 
zatas , ego pariter damno , rejicio , et a- 
nathematizo . 

Hanc vero Catholicam Fidem , extra 
quam nemo salvus esse potest , quam in 
praesenti sponte profiteor , et veraciter te- 
neo , eamdem integram , et inviolatam , 
usque ad extremum vitae spiritum , con- 
stantissime ( Deo adjuvante ) retinere , et 
confiteri , atque a meis subditis , vel illis 
quorum cura ad me in munere meo spec- 
tabit , teneri , doceri , et praedicari , quan- 
tum in me erit , curaturum . 

Ego idem N. spondeo , voveo , ac 
juro . Sic me Deus adjuvet , et haec San- 
cta Dei Evangelia . 

FINIS. 

